Ο ουρανός αδειάζει στην Κύπρο - Ζώα υπό εξαφάνιση - χορτοφαγία: στάση ζωής\nΟ ουρανός αδειάζει στην Κύπρο\nΑποστολέας Θέμα: Ο ουρανός αδειάζει στην Κύπρο (Αναγνώστηκε 1216 φορές)\n« στις: Μάρτιος 07, 2008, 04:56:49 μμ »\nΑντίστροφη μέτρηση για τα εναπομείναντα όρνεα της Κύπρου\nΣε διάστημα πέντε-έξι ετών, προειδοποιούν ορνιθολόγοι, η Κύπρος πιθανότατα θα έχει χάσει έναν από τους πλέον μεγαλοπρεπείς κατοίκους της. Λιγότεροι από 20 γύπες έχουν καταφέρει να επιβιώσουν από την έλλειψη τροφής και τις φόλες.\nΤο όρνιο, γνωστό και ως γύπας ο πυρόχρους (Gyps Fulvus), έχει ίσως την κακή φήμη του άσχημου, πτωματοφάγου πτηνού, ωστόσο προσφέρει ένα μεγαλοπρεπές θέαμα καθώς πλανάρει στον ουρανό, με άνοιγμα φτερών έως 2,65 μέτρα.\nΣτην Κύπρο, το μέγεθος του πληθυσμού του βρίσκεται πολύ κάτω από τα 40 ζευγάρια που σύμφωνα με τους ειδικούς είναι το όριο για την επιβίωσή του στο νησί.\n«Τα όρνεα φθίνουν ταχύτατα -βρίσκονται κοντά στην εξαφάνιση και οι νεοσσοί δεν τα καταφέρνουν» δήλωσε στο Γαλλικό Πρακτορείο Ειδήσεων ο Μιχαήλ Μιλτιάδου, ερευνητής της ορνιθολογικής οργάνωσης BirdLife Cyprus.\nΤο πρόβλημα είναι αισθητό σε όλες τις περιοχές όπου απαντάται το είδος -βουνά της Ευρώπης, της βόρειας Αφρικής και της Ασίας- καθώς, λόγω των σημερινών μεθόδων κτηνοτροφίας, τα πτώματα των ζώων δεν αφήνονται στο ανοιχτό πεδίο για να γίνουν τροφή.\nΣτην Κύπρο έχει παίξει ρόλο και η τακτική των κατοίκωννα σκοτώνουν σκύλους και αλεπούδες με φόλες, οι οποίες στη συνέχεια δηλητηριάζουν ολόκληρη την αποικία των όρνεων. Πριν μια δεκαετία, οι φόλες είχαν εξοντώσει το ένα στα τρία από τα 15-20 πουλιά που ζούσαν τότε.\nΟ ρυθμός αναπαραγωγής του είδους δεν επαρκεί για να αντισταθμίσει τις απώλειες, καθώς τα θηλυκά ζευγαρώνουν μετά το έκτο έτος και γεννούν μόνο ένα αβγό κάθε χρόνο. Ζουν όμως πάνω από 50 χρόνια.\nΑν και η προστασία του πτηνού στην Κύπρο επιβάλλεται από κοινοτικές οδηγίες, ορισμένοι ειδικοί πιστεύουν ότι το όρνιο επιζεί στην Κύπρο μόνο χάρη στην βρετανική βάση της Επισκοπής, μια κλειστή έκταση που προσφέρει καταφύγιο στα άγρια πουλιά.\n«Είναι εδώ μόνο επειδή είναι και οι βάσεις εδώ» δήλωσε ο Ίαν Ντέιβιντσον-Ουάτς, υπεύθυνος Περιβάλλοντος της βρετανικής δύναμης στην Επισκοπή.\nΟι Βρετανοί συνεργάζονται πάντως και με τις αρχές, οι οποίες υλοποίησαν και ένα δεκαετές πρόγραμμα τεχνητής αναπαραγωγής, χωρίς όμως επιτυχία.\nΟι υπεύθυνοι εξετάζουν τώρα το ενδεχόμενο να εισάγουν νεοσσούς από την Ισπανία.\nΑπο το in.gr (οι υπογραμμίσεις δικές μου)


Αλλάζουν πολλά στους νέους μοχλούς για το PS5 | Techingreek.com\nΟι νεότερες gaming κονσόλες θα φτάσουν στην αγορά μέχρι το τέλος του έτους. Οι εταιρείες όπως η Sony και η Microsoft έχουν κάποιο χρόνο να βελτιώσουν την ποιότητα των συσκευών τους και να προσθέσουν κι άλλα νέα χαρακτηριστικά. Αυτές οι εταιρείες όχι μόνο θα βελτιώσουν τις κονσόλες, αλλά θα δουλέψουν ιδιαιτέρως και επάνω στην λειτουργικότητα των μοχλών. Για παράδειγμα το τηλεχειριστήριο του PS4 έφερε μερικές βελτιώσεις, όπως το touchpad, την φωτεινή ράβδο, το ενσωματωμένο ηχείο, έξι άξονες μεγαλύτερης ακρίβειας κλπ. Είναι όλα τα εξαρτήματα που έχουν αλλάξει σημαντικά από την προηγούμενη γενιά. Παρ ‘όλα αυτά, συχνά γίνεται αρνητική κριτική διότι πολλά παιχνίδια δεν κάνουν χρήση αυτών των χαρακτηριστικών. Έτσι, πολλοί παίκτες πιστεύουν ότι αυτά τα σχέδια είναι περιττά.\nΑπό τώρα, δεν υπάρχει επίσημη εικόνα σχεδιασμού των μοχλών του PS5, ωστόσο ορισμένα σημαντικά χαρακτηριστικά αυτού του μοχλού διέρρευσαν στο διαδίκτυο. Σύμφωνα με τις εκθέσεις, οι μοχλοί του PS5 θα έρθουν με “προσαρμοστικές σκανδάλες” και “νέο σύστημα δόνησης”. Η περιγραφή από τους προγραμματιστές επισημαίνει πως μπορούν να ελέγξουν προγραμματικά τη μεταβολή της αντίστασης που αισθάνονται οι παίκτες όταν πιέζουν τη σκανδάλη. Πώς λειτουργεί αυτό το adaptive trigger; Ορισμένοι αναλυτές πιστεύουν ότι η Sony μπορεί να χρησιμοποιήσει τεχνολογία SoftMRF (Nano Magnetic Fluid) από την Kurimoto Iron Works της Ιαπωνίας.\nΈνα μαγνητικό υγρό αλλάζει το ιξώδες υπό την επίδραση ενός μαγνητικού πεδίου. Με τον έλεγχο της αντοχής του μαγνητικού πεδίου μπορεί να επιτευχθεί μαλακή έως σκληρή απόδοση. Το μαγνητικό υγρό που χρησιμοποιεί νανοσωματίδια έχει καλύτερες επιδόσεις στην καθίζηση και τη φθορά και έχει καλή ελεγχόμενη ταχύτητα και καλύτερη ταχύτητα απόκρισης. Υπάρχουν ήδη πολλά βίντεο μαγνητικών υγρών στο διαδίκτυο.\nΑν οι παίκτες μπορούν να αισθανθούν μια αλλαγή αντίστασης όταν πιέζουν τη σκανδάλη, είναι εύκολο να σκεφτεί κανείς ότι οι παίκτες μπορούν να διακρίνουν τη δύναμη ενεργοποίησης διαφορετικών όπλων. Φυσικά, τα βαριά όπλα χρειάζονται βαριά επαφή. Εάν η Sony μπορεί να βελτιώσει τη σκληρότητα του μαγνητικού υγρού, τότε δεν χρειαζόμαστε τη λαβή ελίτ για να πραγματοποιήσουμε την ευέλικτη αλλαγή της διαδρομής της σκανδάλης.\nΠαρόλο που δεν είναι γνωστό αν η Sony θα χρησιμοποιήσει τον αισθητήρα Hall XB1 για βελτίωση της απόδοσης της σκανδάλης, λαμβάνοντας υπόψη την εμπειρία λειτουργίας του μοχλού PS4, στο νέο μοχλό του PS5 χρειάζεται πραγματικά να γίνει μια μεγάλη προσαρμογή στο σχήμα της σκανδάλης προκειμένου να επωφεληθείτε από τη μεταβλητή αντίσταση και μπορεί να χρειαστούν κάποιες άλλες ειδικές ρυθμίσεις.\nΠρόσφατες αναφορές ειδήσεων λένε πως ο μοχλός DS5 της Sony έχει επίσης ένα δίπλωμα ευρεσιτεχνίας παρόμοιο με τον αισθητήρα ζωτικότητας της Nintendo που ανιχνεύει τον παλμό του παίκτη και την εφίδρωση.


50 χρόνια Εξωλέμβιες Υamaha - Ortsa.gr\nΗ ιστορία της πιο αγαπημένης εξωλέμβιας μηχανής του κόσμου!\n50 χρόνια + 9,000,000 εξωλέμβιες = Yamaha\nΤο 2010 είναι άλλη μια χρονιά σταθμός για το εργοστάσιο της Yamaha αφού συμπληρώνονται 50 χρόνια από την κατασκευή της πρώτης εξωλέμβιας. Από εκείνη τη βαρυσήμαντη ημέρα του Ιουλίου του 1960, η Yamaha Motor Corporation καθιερώθηκε σταθερά ως η κορυφαία εταιρία παραγωγής εξωλέμβιων κινητήρων παγκοσμίως , γεγονός που αντικατοπτρίζεται πλήρως από την υπερήφανη ανακοίνωση τον περασμένο Μάρτιο όταν παρήχθη η ένατη εκατομμυριοστή εξωλέμβια.\nΒέβαια η πορεία ανάπτυξης εξωλέμβιων Yamaha δεν ήταν καθόλου εύκολη. Είχε πολλά εμπόδια και δυσκολίες. Η τεχνική πρόκληση παραγωγής κινητήρων που όχι μόνο απλά θα λειτουργούν αλλά θα πρέπει και να κατακτήσουν τις σκληρές και μοναδικές απαιτήσεις της κίνησης στο απέραντο θαλάσσιο περιβάλλον, είναι αυτή που οδήγησε την Yamaha στην κορυφή παγκοσμίως. Παρά τις πολλές προκλήσεις που παρουσιάστηκαν τα τελευταία 50 χρόνια, οι μηχανικοί της Yamaha επέμειναν στην αποφασιστικότητά τους: να παράγουν κινητήρες που θα συνοδεύονται από αξιοπιστία, ευχαρίστηση και αληθινή ικανοποίηση σε όλους του ιδιοκτήτες. Και αυτή η εμμονή τους είναι που έγινε θρύλος.\nΓια αυτό το λόγο, μετά από 50 χρόνια, η Yamaha προσφέρει περισσότερες από χίλιες παραλλαγές μοντέλων, εξασφαλίζοντας ότι από τον Βόρειο και Νότιο Πόλο έως τον Ισημερινό, η τέλεια εξωλέμβια είναι διαθέσιμη για κάθε τύπο σκάφους που κινείται στη θάλασσα. Με λίγα λόγια η Yamaha κατάφερε να γίνει η πιο Αγαπημένη εξωλέμβια του κόσμου.\nYamaha – Μια παγκόσμια εταιρία\nΟι εξωλέμβιες Yamaha παράγονται σε πέντε εργοστάσια: στην Ιαπωνία, τη Γαλλία και τη Βραζιλία (στην τελευταία για τις αγορές της Αμερικάνικης ηπείρου). Στο κάθε ένα από αυτά υπάρχει η ίδια απαράμιλλη δέσμευση: η ανάπτυξη και τελειοποίηση της παραγωγικής διαδικασίας\nΚάθε εξωλέμβια ελέγχεται εξονυχιστικά σε κάθε στάδιο της παραγωγικής διαδικασίας– υλικά, μηχανήματα παραγωγής, θερμική επεξεργασία, βαφή και συναρμολόγηση έως το στάδιο του τελικού ελέγχου και δοκιμών. Με αυτόν τον τρόπο η Yamaha έχτισε τη φήμη της για αξεπέραστη απόδοση και απόλυτη αξιοπιστία σε κάθε προϊόν που κατασκευάζει.\nΣτο πιο πρόσφατο εργοστάσιο, το Fukuroi South της Ιαπωνίας, έχουν δημιουργηθεί νέες σύγχρονες τεχνολογίες παραγωγής έτσι ώστε η ποιότητα να ξεπερνάει την τελειότητα. Σε αυτές περιλαμβάνονται η χρήση ρομποτικών μηχανημάτων ακριβείας για «αρθρωτό» και πιο αποδοτικό σύστημα παραγωγής.\nΤο εργοστάσιο Fukuroi South της Ιαπωνίας\nΕπειδή όμως η Yamaha έχει υψηλό αίσθημα κοινωνικής και περιβαλλοντικής ευθύνης, στο νέο εργοστάσιο έχουν ενσωματωθεί και άλλες καινοτομίες, όπως η αυξημένη χρήση φυσικού φωτός (λιγότερο τσιμέντο και μειωμένη χρήση ηλεκτρικού φωτισμού) καθώς και ένα ολοκληρωμένο σύστημα ανακύκλωσης νερού. Έτσι τα τελευταία χρόνια η παραγωγή των προϊόντων Yamaha πραγματοποιείται με φιλικότερες προς το περιβάλλον διαδικασίες.\nΑναπτύσσοντας εξωλέμβιο κινητήρα από την αρχή.\nΤο πρόγραμμα ανάπτυξης της πρώτης εξωλέμβιας μηχανής από τη Yamaha ξεκινάει το 1958 με προσωπικό μόλις δύο μηχανικούς. Εκείνη τη στιγμή, τα πάντα ήταν καινούργια για αυτούς, αφού ξεκίνησαν τη δημιουργία εξωλέμβιου κινητήρα κυριολεκτικά από την αρχή. Σύντομα όμως, το προσωπικό και οι διαδικασίες αναπτύχθηκαν με ραγδαίους ρυθμούς και έτσι η γραμμή παραγωγής δεν άργησε να ξεκινήσει. Αρχικά δεν υπήρχαν επίσημες προδιαγραφές για δοκιμές και οι διαδικασίες ανάπτυξης απλά ακολουθούσαν τα πρωτότυπα ενώ παράλληλα πραγματοποιούταν σκληρές και επίπονες προσπάθειες βελτίωσης των ανταλλακτικών.\nΌταν τα πρώτα εμπόδια και δυσκολίες που προέκυψαν ξεπεράστηκαν, το αποτέλεσμα ήταν η παρουσίαση του πρώτου «κίτρινου» μοντέλου P-7 στην Ιαπωνία, το 1960.\nΟ πρώτος εξωλέμβιος κινητήρας από τη Yamaha P-7\nΣτην πραγματικότητα όμως το συγκεκριμένο μοντέλο απείχε κάπως από την τελειότητα. Όπως θυμάται ένα μηχανικός εκείνης της εποχής, το συγκεκριμένο μοντέλο έβγαζε ένα δυνατό ήχο ενώ συνοδευόταν και από κάποιους κραδασμούς. Έτσι αστειευόμενοι οι ψαράδες της Ιαπωνίας έλεγαν ότι «από μια εταιρία που παράγει μουσικά όργανα, επόμενο είναι να κατασκευαστεί εξωλέμβια που να βγάζει ήχους !»\nΠαρά το γεγονός ότι η πρώτη εξωλέμβια ήταν αποτέλεσμα ενός προγράμματος που δημιουργήθηκε από την αρχή γεμάτο από δοκιμές και πειράματα, οι καρποί της πρώτης αυτής πρόκλησης άρχισαν να αποδίδουν και ήταν η βάση της δημιουργίας του θρύλου που συνοδεύει όλα τα προϊόντα της Yamaha σήμερα. Βασισμένοι στην εμπειρία του P-7 , οι μηχανικοί της Yamaha προχώρησαν στην επόμενη πρόκληση: τη δημιουργία μιας ελαφρύτερης, πιο αθόρυβης και πιο συμπαγούς εξωλέμβιας.\nΤο δεύτερο μοντέλο, γνωστό ως P-3, ήταν η πρώτη εξωλέμβια που κατασκευάστηκε στην Ιαπωνία με χρήση χυτού υλικού σε κάποια μέρη, όπου μείωνε το βάρος και ενίσχυε το συμπαγές μέγεθος του. Σε αντίθεση με την πρώτη δοκιμαστική ενέργεια κατασκευής του P-7, η ανάπτυξη του προγράμματος για το P-3 εμπεριείχε συντονισμένες προσπάθειες συγκέντρωσης απόψεων από την αγορά αλλά και τους τελικούς χρήστες.\nΙαπωνικό διαφημιστικό φυλλάδιο του P-3\nΈτσι ξεκίνησε μια μακρά παράδοση από τους μηχανικούς της Yamaha: να πραγματοποιούν συχνές επισκέψεις στην αγορά και να αφουγκράζονται τους διανομείς αλλά και τους πελάτες. Από εκείνα τα πρώτα χρόνια, όποτε τύγχανε απορία ή αίτηση εγγύησης από εξουσιοδοτημένο έμπορο, οι μηχανικοί της Yamaha πήγαιναν αμέσως εκεί για να ακούσουν ότι έχουν να θέσουν ή να ρωτήσουν οι πελάτες του Ιάπωνα γίγαντα. Αυτή η παράδοση διαρκεί μέχρι σήμερα αφού η Yamaha έχει υιοθετήσει την προσέγγιση «προσανατολισμός στην αγορά» για την ορθολογική ανάπτυξη των προϊόντων η οποία περιλαμβάνει τη συγκέντρωση πολύτιμων πληροφοριών από τους ανθρώπους που χρησιμοποιούν και συντηρούν τα προϊόντα της.\nΗ πρώτη ενέργεια marketing πραγματοποιήθηκε στην αγορά της επαρχίας Chiba της Ιαπωνίας, όπου το ψάρεμα του αστακού ήταν αρκετά δημοφιλή εκείνη την εποχή με αποτέλεσμα σε λίγα χρόνια όλο το λιμάνι της περιοχής να γίνει «κίτρινο» από το χαρακτηριστικό καπάκι του μοντέλου P-3. Έτσι, ενώ το πρώτο εγχείρημα του μοντέλου P-7 ήταν μια θαρραλέα και επιμελής αλλά συνάμα δύσκολη προσπάθεια που συνοδευόταν από πολλά εμπόδια, το P-3 ήταν αποτέλεσμα μιας ακόμα περισσότερο επιμελούς προσπάθειας με τη διαφορά ότι σε αυτήν εμπλεκόταν η φωνή της αγοράς, κυρίως για το πώς το νέο μοντέλο χρησιμοποιούταν και ανταποκρινόταν στις πρακτικές ανάγκες των χρηστών του. Και τα δύο εγχειρήματα, παραμένουν σταθερά ως παράδειγμα και έχουν εμφυτευτεί βαθιά στην εταιρική κουλτούρα της Yamaha Motor Co.\nΑκρογωνιαίος λίθος τα 50 χρόνια παραγωγής.\nΤον Μάρτιο του 2010 η Yamaha Motor Co., με υπερηφάνεια ανακοίνωσε ότι η συνολική παραγωγή της άγγιξε τα 9 εκατομμύρια σε συνδυασμό με τον εορτασμό των 50 χρόνων από την παρουσίαση της πρώτης εξωλέμβιας Yamaha. Με την ιστορία να ξεκινάει το 1960 όπου παρουσιάστηκε το θρυλικό P-7 (η πρώτη εξωλέμβια 7 ίππων της Yamaha), να φτάνει μετά από 36 χρόνια ( Μάρτιος 1996) τα 5 εκατομμύρια και 10 χρόνια αργότερα, τον Οκτώβριο του 2006, η συνολική παραγωγή να έχει αγγίξει τα 8 εκατομμύρια τεμάχια. Παρολαυτά, η παραγωγή ενός εκατομμυρίου εξωλέμβιων, επετεύχθη μετά από μόλις 3 χρόνια, συμπληρώνοντας τον απίστευτο αριθμό των 9 εκατομμυρίων εξωλέμβιων.\nΠροχωρώντας μπροστά, η Yamaha Motor Co. συνεχίζει την ανάπτυξη και εκμετάλλευση νέων τεχνολογιών που δεν μένουν μόνο στην απόδοση του προϊόντος, αλλά ικανοποιούν πλήρως τα αυξανόμενα πρότυπα περιβαλλοντικών προτύπων που απαιτούνται σήμερα από όλους τους κατασκευαστές στην βιομηχανία. Και αυτό αποδεικνύεται από την εισαγωγή και ανάπτυξη τεχνολογιών που παρουσιάστηκαν για πρώτη φορά το 2007 και οι οποίες μειώνουν την κατανάλωση καυσίμων κατά 30% !\nΦυσικά, τα πιο σύγχρονα πρότυπα εκπομπών που καθορίζονται από την Ευρωπαϊκή Ένωση, τις Η.Π.Α. αλλά και άλλες μεγάλες αγορές, δεν έχουν απλώς επιτευχθεί αλλά και ξεπεραστεί, ώστε κάθε πελάτης σε όλο τον πλανήτη, να προμηθεύεται με προϊόντα Yamaha που ανταποκρίνονται πλήρως στις ανάγκες προστασίας του περιβάλλοντος.\nΓια πενήντα χρόνια τώρα και μετά από εννέα εκατομμύρια εξωλέμβιες, γίνεται ξεκάθαρο γιατί κάθε ιδιοκτήτης σκάφους παγκοσμίως, εμπιστεύεται τη Yamaha – την πιο αγαπημένη εξωλέμβια στον κόσμο.\nΓια τα 50 χρόνια εξωλέμβιοι κινητήρες Yamaha στην Ελλάδα γιορτάζουμε και προσφέρουμε μοναδικές τιμές σε επιλεγμένα μοντέλα.\nΓια περισσότερες πληροφορίες, μπορείτε να επικοινωνείτε με το Επίσημο Δίκτυο Συνεργατών της ΜΟΤΟΔΥΝΑΜΙΚΗ ΑΕΕ:\nPrevious article Καλοκαιρινή προσφορά από την Must Dive\nNext article Καλές θαλασσινές διακοπές


OXI ALLO KAPBOYNO: Η απίθανη καμπυλωτή γέφυρα της Νορβηγίας\nΗ απίθανη καμπυλωτή γέφυρα της Νορβηγίας\nΗ Νορβηγία δεν φημίζεται για τα τουριστικά της αξιοθέατα. Η πατρίδα των Βίκινγκ όμως διαθέτει εκπληκτική φύση και το εντυπωσιακό φαινόμενο του «ήλιου του μεσονυκτίου». Για τους φίλους της οδήγησης όμως, η Νορβηγία διαθέτει μια μοναδική ατραξιόν. Πρόκειται για την Atlantic Highway, ένας δρόμος μήκους 8 χιλιομέτρων που ενώνει τα μικρά νησάκια ανάμεσα στις πόλεις Kristiansund και Molde.\nΔίκαια χαρακτηρίστηκε ως το «έργο του αιώνα» για τη Νορβηγία, αφού η κατασκευή του ξεκίνησε το 1983 και χρειάστηκαν περίπου 6 χρόνια να ολοκληρωθεί. Η Atlantic Highway απέσπασε τον τίτλο της «πιο αξιομνημόνευτης διαδρομής με αυτοκίνητο» από τη βρετανική εφημερίδα Guardian.\nΟ δρόμος κάνει απίστευτες στροφές, ξαφνικές αναβάσεις και βυθίσεις, διασχίζοντας τον ωκεανό με δώδεκα γέφυρες, πρακτικά «πηδώντας» από νησάκι σε νησάκι. Η πιο εντυπωσιακή από τις 12 γέφυρες είναι χωρίς αμφιβολία η Storseisundet με μήκος μόλις 260 μέτρα, που όμως κόβει την ανάσα σε όσους τη διασχίσουν.\nΠερισσότερα: Η απίθανη καμπυλωτή γέφυρα της Νορβηγίας (video) | E-Radio.gr Blog\nΑναρτήθηκε από kalanemos στις 09:15


Ήλιος με χιόνι! | Κιλκίς24\nΉλιος με χιόνι!\nΧιονίζει στις 29 Φεβρουαρίου! Αν ο χρόνος που διανύουμε δεν ήταν δύσεκτος, το νέο θ` ακούγονταν σαν …πρωταπριλιάτικο ψέμα! Έλα, όμως, που είναι δίσεκτος και το χιόνι…αληθινό!\nΠάντως, η χιονόπτωση αυτήν την ώρα στη πόλη του Κιλκίς και σε άλλα σημεία του νομού δεν φαίνεται να κρατήσει για πολύ και, ακόμα περισσότερο, να δημιουργήσει προβλήματα. Ήδη, κομμάτια γαλανού ουρανού έχουν κάνει την εμφάνισή τους, για να το δούμε κι αυτό, σε τούτον τον τρελό φετινό χειμώνα: Ήλιο με χιόνι!


** APARTMENT IN CENTRAL NEW YORK, ΝΈΑ ΥΌΡΚΗ **\nApartment In Central New York Νέα Υόρκη\nApartment In Central Νέα Υόρκη\nΤο in Central New York 2-αστέρων είναι σε απόσταση 1.6 χλμ μακριά από Εμπάιρ Στέιτ Μπίλντινγκ, Δημόσια Βιβλιοθήκη της Νέας Υόρκης και Strawberry Fields.\nΤο in Central New York βρίσκεται 10 λεπτά με τα πόδια από το κέντρο της Νέας Υόρκης. Βρίσκεται 10 λεπτά οδικώς από την πόλη Τζέρσεϊ.\nΌλα τα δωμάτια στο in Central New York διαθέτουν τηλεόραση με επίπεδη οθόνη και κουζίνα.\nΘα θέλετε 10-λεπτά με τα πόδια μέχρι το σταθμό 59th Street – Columbus Circle του μετρό. Το ξενοδοχείο είναι περίπου 5 λεπτά οδικώς από το Newark Liberty International αεροδρόμιο.\nApartment In Central New York, Ηνωμένες Πολιτείες της Αμερικής\nOpera Downtown By Icon Collection Βουδαπέστη\nHelen Residence Νεγκόμπο\nHostel Kvart Βορόνεζ


Larry’s back for business! Leisure Suit Larry – Wet Dreams Don’t Dry – Geek Cultura\nΈνας φίλος επέστρεψε από τα παλιά αυτές τις μέρες και όλοι εμείς οι 30κάτι-άντε 40παρακάτι νιώθουμε τα κύματα της νοσταλγίας να μας χτυπάνε σαν χειμωνιάτικος αέρας. Υπερβολικός; Ναι, αλλά δεν νομίζω ότι θα μπορούσα να είμαι κάτι λιγότερο, όταν μιλάμε για την επιστροφή του Larry Laffer. Αγαπημένος ήρωας όλων των adventurάδων μιας άλλης εποχής, με PC Master, Αντρέα Παρασκευά Τσουρινάκη και τη Sierra και Lucas να βγάζουν point and click αριστουργήματα (Monkey Island, Space Quest, Kings’ Quest κλπ κλπ). Βγάζουμε το σκουπιδάκι που μπήκε στο μάτι και συνεχίζουμε με το θέμα του άρθρου, τις περιπέτειες του Larry.\nΗ γνωριμία μαζί του ξεκινάει το μακρινό 1987, όπου ο παρθένος τότε αλλά μεσήλικας Larry προσπαθούσε απεγνωσμένα να απαλλαγεί από τον πρώτο χαρακτηρισμό και να κρατήσει μόνο το δεύτερο, στο ιστορικό “Leisure Suit Larry in the Land of the Lounge Lizards”. Από τότε πέρασαν 5 ακόμα παιχνίδια με τον Larry, πολλές γυναίκες (ή και όχι), παράδοση της σκυτάλης του εραστή στον ανιψιό του Larry, Larry Lovage για 2 παιχνίδια, για να φτάσουμε στο σήμερα και στο τελευταίο παιχνίδι της σειράς.\nΤα παιχνίδια του Larry (μιλάμε για τον Larry Laffer που αγαπήσαμε) χαρακτηρίζονται από γέλιο, καφρίλα, αστεία σχετικά με το σεξ, πιξελαρισμένα μέρη γυναικείου σώματος και άλλα πολλά που θα έκαναν έναν έφηβο (ή και αρκετά μεγαλύτερο έφηβο) να χαχανίζει μπροστά στην οθόνη του υπολογιστή του. Όσοι θυμούνται το πρώτο παιχνίδι, έχουν ακόμα στο μυαλό τους τις ερωτήσεις που έπρεπε να απαντήσουν πριν ξεκινήσουν για να αποδείξουν ότι είναι πάνω από 18 χρονών, ερωτήσεις που σε έκαναν να βρίζεις και να περιμένεις με ανυπομονησία να παίξεις.\nΣτο “Leisure Suit Larry – Wet Dreams Don’t Dry”, ο αγαπημένος μας Larry των ‘80s μεταφέρεται με κάποιον μαγικό τρόπο στο σήμερα και ανακαλύπτει ότι τα πράγματα μάλλον έχουν αλλάξει πολύ. Ο Larry μοιάζει ακόμα πιο «χαμένος» από ότι ήταν στο παρελθόν, ειδικά όταν βλέπει τα πρώτα κινητά ή κάνει χρήση του Tinder, αλλά ο γερόλυκος δεν το βάζει κάτω και συνεχίζει να προσπαθεί να μπει στην καρδιά (έλα, δεν θα το κάνω. Πολύ εύκολο αστείο για Larry) μιας γυναίκας. Η παρουσία στο παρόν του, ανίδεου με τον 21ο αιώνα, Larry είναι αστεία και αρκετά ενδιαφέρουσα. Το παιχνίδι είναι όπως θα περίμενε κανείς σήμερα από ένα παιχνίδι της σειράς Larry. Η παρουσία του ίδιου του Larry και όχι του ανιψιού είναι πολύ θετική, ενώ και το original feeling έχει αποτυπωθεί αρκετά πιστά. Ας μην κοροϊδευόμαστε, δεν είναι η δεκαετία του ’90, δεν είμαστε πιτσιρικάδες και υπάρχουν πολύ καλύτερα παιχνίδια να παίξει κανείς. Αν όμως έχεις μεγαλώσει με τον Larry ή δεν τον έχεις προλάβει και θα ήθελες να δεις πως θα ήταν ένα παιχνίδι του, το Leisure Suit Larry – Wet Dreams Don’t Dry είναι ιδανικό.\nΌμορφα γραφικά, point and click χειρισμός, η φωνή του Jan Rabson που έκανε και τότε τον Larry, αστεία σεξουαλικής και μη φύσης (κυρίως όμως σεξουαλικής και όχι παρά φύση), έξυπνοι γρίφοι και μια πολύ τίμια προσπάθεια απότισης φόρου τιμής σε έναν ήρωα της παιδικής μας ηλικίας. Επίσης, κάτι βασικό για adventure, οι γρίφοι στο μεγαλύτερο μέρος τους είναι λογικοί και με μερικούς συνδυασμούς αντικειμένων παραπάνω, σίγουρα θα ξεκολλήσεις από το σημείο.\nΣίγουρα είναι από τα καλύτερα παιχνίδια Larry που έχουν βγει τα τελευταία χρόνια, μεταφέροντας τουλάχιστον λίγη από την λάμψη και την αίγλη των πρώτων. Κάποια υπερβολικά αστεία σε σχέση με τα ονόματα-παρωδία των social media θα μπορούσαν να αποφευχθούν, αλλά σε γενικές γραμμές γελάς πολύ με το παιχνίδι. Είναι το καλύτερο Larry που έχεις παίξει; Προφανώς και όχι, ειδικά με την απουσία του Al Lowe, ο οποίος ήταν η κινητήριος αστεία δύναμη. Είναι όμως το καλύτερο Larry που θα μπορούσες να παίξεις σήμερα- και βγάζω εκτός τα remasters. Τώρα που το ξανασκέφτομαι, ίσως ήταν περιττό αυτό το άρθρο. Αρκούσε μια πρόταση: Ο Larry Laffer επέστρεψε.\nDecember 4, 2018 January 4, 2022 Κωστής Γωγιός (The Tall Troll)GAMES, NEWS\n4 thoughts on “Larry’s back for business! Leisure Suit Larry – Wet Dreams Don’t Dry”\nPingback: Τρία παιχνίδια του PS4 ιδανικά χαλάρωση με τη παρέα! – Geek Cultura\nPingback: Τρία παιχνίδια του PS4 ιδανικά χαλάρωση με τη παρέα! | ColorMag\nPrevious Previous post: Οι νικητές του διαγωνισμού Red Dead Redemption II\nNext Next post: Untitled Shang-Chi project


«Πέστε τα, να τα ακούσουν…» - Δρόμος της Αριστεράς\nΑρχική αρχείο στηλών επιΚοινωνία «Πέστε τα, να τα ακούσουν…»\nΤου Μάριου Διονέλλη. Ειπώθηκαν ήδη σχεδόν όλα γύρω από την αυτοκτονία της Τετάρτης.\nΣε τόνους δραματικούς, πολιτικάντικους, άλλοτε γελοίους ακόμα και κυνικούς.\nΑν λείπει κάτι από αυτήν την κουβέντα είναι το μήνυμα ότι η ζωή είναι πιο αξιοπρεπής από κάθε θάνατο. Ναι, ακόμα και όταν ψάχνεις στα σκουπίδια είναι πιο αξιοπρεπής. Δεν το λέω εγώ, το λέει ένας γιος ανθρώπου που έφυγε με αυτόν τον τρόπο. Μου το ζητήσανε να το μεταφέρω και αυτός και η μάνα του:\n«Πέστε στον κόσμο ότι δεν λύνεται κανένα πρόβλημα, μόνο ο πόνος μένει. Με την ίδια συχνότητα μας παίρνουν οι τράπεζες, με το ίδιο θράσος οι εισπρακτικές, τις ίδιες κλειστές πόρτες βρίσκουμε όταν ζητάμε βοήθεια».\nΤους ρώτησα πώς τους φαίνονται οι δηλώσεις Παπαδήμου, Βενιζέλου και Σαμαρά για τον 77χρονο. Αηδία μου είπαν. Αηδία!. «Πού ήταν η στεναχώρια τους τόσο καιρό για τον κόσμο…»\nΠέστε να βγει στους δρόμους ο κόσμος, να μην το βάλει κάτω. Να μην χαρίζουμε ζωές έτσι. Να ξεσηκωθούμε. «Στο δικό του γράμμα ο πατέρας μου έλεγε πως έζησε 57 χρόνια τίμιος και ξαφνικά, στα 58, οι τράπεζες τον έβγαλαν απατεώνα. Και μετά άφαντοι όλοι, βουλευτές και καλοθελητές και δήμαρχοι και διευθυντάδες έγιναν καπνός»\nΚαι μετά μένει η πίκρα και ο θυμός για τον άνθρωπό σου. Πώς να τον φέρεις πίσω να του πεις ότι μαζί θα το παλεύαμε, ότι δεν έπρεπε να τους κάνει το χατίρι, ότι τώρα ο πόνος είναι διπλός…\n…Πέστε στον κόσμο να μην το βάζει κάτω, μας ταπεινώνουν και δεν λογαριάζουν τίποτα. Μας τρομάζουν ενώ θα έπρεπε εκείνοι να φοβούνται την οργή μας. Πέστε τα να τα ακούσουν. Να γλιτώσουν οι επόμενοι. Κάθε φορά που ακούω ίδια είδηση ξαναχάνω τον δικό μου άνθρωπο. Και πάντα εύχομαι να είναι ο τελευταίος. Πέστε τους να τα ακούσουν…»\n* Σε μια κουβέντα τη μέρα της είδησης από το Σύνταγμα. Με τον Στέλιο και τη Γεωργία Πετράκη, που αποφασίζουν πια να μιλήσουν στα Μέσα και στη Δικαιοσύνη. Με την 20μηνη απόσταση από τον χαμό του πατέρα και συζύγου Βαγγέλη, ενός τίμιου ανθρώπου από το Ηράκλειο. Που δυστυχώς δεν ήταν ο τελευταίος…


Αναμνήσεις από τη στρατιωτική θητεία των νυν...πενηντάρηδων! - Εφημερίδα Ημερήσια Ημαθίας\nSaturday 21 Μαΐου 2022 4:58\nΑναμνήσεις από τη στρατιωτική θητεία των νυν...πενηντάρηδων!\n21 Σεπ 2017 10:46\nΑναμνήσεις από τη στρατιωτική θητεία των νυν...πενηντάρηδων και άνω περιλάμβαναν τα εκθέματα του Συλλόγου Ιστορικών Στρατιωτικών Οχημάτων στη ΔΕΘ. Τζιπ willys με τις 3 ταχύτητες, που υπήρξαν το κύριο όχημα του Ε.Σ. μέχρι τη δεκαετία του 80, «Καναδέζες», ρυμουλκούμενα πυροβόλα, όλμοι και άλλα...παρελκόμενα, μεταξύ τους και μια πινακίδα από το ΚΕΒΟΠ, έδωσαν «φτερά» αισιοδοξίας στις παλιοσειρές, που πλέον έχουν περάσει στην...τελευταία σειρά εφεδρείας!\nΣύλλογος Ιστορικών Στρατιωτικών Οχημάτων\nΠρωτάθλημα Νέων Ημαθίας, με την προϋπόθεση ότι θα υπάρξουν 8 τουλάχιστον ενδιαφερόμενοι\n21 Σεπ 2017 10:50


ΨΗΦΙΣΜΑ: Ενάντια στη βίαιη καταστολή του πανεκπαιδευτικού συλλαλητήριου στις 1/10 – Σύλλογος Εκπαιδευτικών Π.Ε. Πειραιά "Η Πρόοδος"\nΤο Δ.Σ. του Συλλόγου Εκπαιδευτικών Π.Ε. Πειραιά “Η Πρόοδος” καταγγέλλει την άγρια επίθεση και την βίαιη καταστολή της κυβέρνησης ενάντια στην κινητοποίηση χιλιάδων εκπαιδευτικών που διαδήλωσαν την Παρασκευή 1/10 στο κέντρο της Αθήνας ενάντια στην αντιεκπαιδευτική πολιτική του Υπ. Παιδείας.\nΣήμερα αποδείχθηκε ότι την κυβέρνηση την έχει κυριέψει ο φόβος από τις μαζικές αγωνιστικές κινητοποιήσεις των εκπαιδευτικών. Δεν της είναι αρκετό η ποινικοποίηση των αγώνων αλλά θέλει και την πλήρη φίμωση και την καταστολή τους. Θέλει να επιβάλει με κάθε μέσο την πολιτική της που έχει απορριφθεί από το σύνολο της εκπαιδευτικής κοινότητας.Ένα είναι σίγουρο. Όσα ΜΑΤ και αν επιστρατεύσουν, όσες αύρες και χημικά και αν ρίξουν οι εκπαιδευτικοί δεν τρομοκρατούνται. Μαζί με τους γονείς και τους μαθητές θα αντιπαλέψουν τα σχέδια της κυβέρνησης να μετατρέψει την μόρφωση σε ακριβοπληρωμένο εμπόρευμα, να φτιάξει σχολεία πολλών ταχυτήτων, να υψώσει νέους ταξικούς φραγμούς στα νέα παιδιά.\nΣυνεχίζουμε πιο αποφασιστικά ακόμα πιο μαζικά. Με τη συμμετοχή μας στη σύσκεψη την Τρίτη στις 18:00 στο Σπορτινγκ μαζί με τα σωματεία του Δημόσιου και Ιδιωτικού Τομέα για να συντονίσουμε τη δράση μας και να ακυρώσουμε στο σύνολο του τον νόμο έκτρωμα του Χατζηδάκη. Με νέες κινητοποιήσεις τις επόμενες ημέρες για να βάλουμε φραγμό στην αντιεκπαιδευτική πολιτική!\nPrevious Article ΔΟΕ: Συνεχίζουμε δυναμικά την απεργία αποχή.


ΜΠΑΡΑΖ ΕΠΑΦΩΝ ΑΠ. ΚΑΛΟΓΙΑΝΝΗ ΜΕ ΥΠΟΥΡΓΟΥΣ - Paidis.com\n02/11/2015 Paidis.com ΔΗΜΟΙ 0\nΣειρά επαφών και συναντήσεων με κυβερνητικούς αξιωματούχους για θέματα που αφορούν το Δήμο , είχε την περασμένη εβδομάδα στην Αθήνα ο δήμαρχος Λαρισαίων κ. Απόστολος Καλογιάννης.\nΕιδικότερα, ο κ. Καλογιάννης συνάντησε τον υπουργό Πολιτισμού κ. Αριστείδη Μπαλτά, με τον οποίο συζήτησε για το θέμα του Α’ Αρχαίου Θεάτρου της πόλης αλλά και για την υποψηφιότητα της Λάρισας για Πολιτιστική Πρωτεύουσα της Ευρώπης για το 2021.\nΕπίσης, ο δήμαρχος Λαρισαίων συναντήθηκε και με τον υπουργό Αγροτικής Ανάπτυξης κ. Βαγγέλη Αποστόλου. Στη συνάντηση συζητήθηκε η πιθανή προοπτική παραχώρησης αποθηκών του ΕΘΙΑΓΕ στο Δήμο, με τον κ. Καλογιάννη να καταθέτει συγκεκριμένες προτάσεις.\nΣυνάντηση είχε ο κ. Καλογιάννης και με τον υφυπουργό Εσωτερικών και Διοικητικής Ανασυγκρότησης κ. Γιάννη Μπαλάφα για ζητήματα που αφορούν συνολικά στο θέμα της Τοπικής Αυτοδιοίκησης.\nΤέλος ο δήμαρχος συναντήθηκε και με τον επικεφαλής της Γενικής Γραμματείας Συντονισμού Διαχείρισης Αποβλήτων κ Ευαγ. Καπετάνιο κατά τη διάρκεια της οποίας συζητήθηκε το θέμα του Τοπικού Σχεδίου διαχείρισης αποβλήτων του Δήμου Λαρισαίων.\nΣημειώνεται ότι στη συνάντηση του δημάρχου με τον κ. Μπαλτά συμμετείχε η βουλευτής Λάρισας κ. Αννα Βαγενά και στη συνάντηση με τον υπουργό κ. Β. Αποστόλου, ο βουλευτής κ. Νίκος Παπαδόπουλος.\nΣΤΗ ΒΟΥΛΗ ΜΑΘΗΤΕΣ, ΔΑΣΚΑΛΟΙ ΚΑΙ ΓΟΝΕΙΣ ΤΟΥ 5ου ΔΗΜΟΤΙΚΟΥ ΤΥΡΝΑΒΟΥ\n«ΝΑΙ» ΣΤΟ ΘΗΛΑΣΜΟ ΧΩΡΙΣ ΠΕΡΙΟΡΙΣΜΟΥΣ ΚΙ ΕΝΟΧΕΣ


Συγκεντρωτικές καταστάσεις Πελατών-Προμηθευτών\nuser2 · 15 · 8054\non: 17 Jul, 2006, 20:47:07\nΕάν τυχόν υπάρχουν και άλλοι που δεν το ξέρουν, έρχεται ο καιρός για την υποβολή των Συγκεντρωτικών καταστάσεων Πελατών-Προμηθευτών του 2005.\nΑντιγράφω από το http://www.gsis.gr/forologikos_odigos/xrisimes_plirofories/kbs/kbs.html\nΣε ποιες κατηγορίες διακρίνονται οι Σ.Κ. και ποιος ο χρόνος υποβολής αυτών;\nΟι σ.κ. διακρίνονται σε δύο κατηγορίες: κατάσταση «πελατών» και «προμηθευτών».\nΥποβάλλονται δε, από την 30η Σεπτεμβρίου κάθε έτους για τις συναλλαγές του προηγούμενου ημερολογιακού έτους, μέχρι την 21 Οκτωβρίου, ανάλογα με το καταληκτικό ψηφίο του ΑΦΜ των υποχρέων σε υποβολή τους.\nΠοια είναι η αρμόδια αρχή για την υποβολή Σ.Κ.;\nΕίτε η Δ.Ο.Υ. της έδρας για το σύνολο των εγκαταστάσεων της επιχείρησης, είτε η Δ.Ο.Υ. κάθε υποκαταστήματος για τις συναλλαγές αυτού.\nΠοιοι είναι υπόχρεοι σε υποβολή Σ.Κ.;\nΌλοι οι επιτηδευματίες ανεξάρτητα από την κατηγορία των βιβλίων του Κ.Β.Σ. που τηρούν ή αν απαλλάσσονται από την τήρησή τους (και οι ελεύθεροι επαγγελματίες), καθώς και το Δημόσιο, τα Ν.Π.Δ.Δ. και τα λοιπά πρόσωπα μη κερδοσκοπικού χαρακτήρα.\nΠοιες συναλλαγές περιλαμβάνονται στις Σ.Κ.;\nΠεριλαμβάνονται, σε δύο ξεχωριστές καταστάσεις, όλες οι εκροές και οι εισροές, εφόσον έχουν σχέση με την άσκηση του επαγγέλματος ή την εκτέλεση του σκοπού.\nΕπίσης, στις καταστάσεις που αφορούν συναλλαγές που πραγματοποιούνται από 1/1/2005 και εφεξής (υποβολή από 30/9/06 και εφεξής) καταχωρείται και η συνολική αξία των συναλλαγών που αφορούν λιανικές πωλήσεις αγαθών και υπηρεσιών καθώς επίσης η συνολική αξία των συναλλαγών για τις οποίες δεν υπάρχει υποχρέωση υποβολής (αναλυτικά) φορολογικών στοιχείων για διασταύρωση σύμφωνα με τις εκάστοτε ισχύουσες διατάξεις (π.χ. ΔΕΗ, ΟΤΕ, ΕΛΤΑ κ.λ.π.).\nΠως υποβάλλονται οι Σ.Κ. πελατών και προμηθευτών;\nΟι εμπρόθεσμες καταστάσεις υποβάλλονται αποκλειστικά και μόνο μέσω διαδικτύου στο διαδικτυακό τόπο www.gsis.gr. Για τους υπόχρεους που δεν διαθέτουν Η/Υ ή πρόσβαση στο διαδίκτυο η υποβολή μπορεί να γίνεται και μέσω των Κέντρων Εξυπηρέτησης Πολιτών (ΚΕΠ). Εκπρόθεσμες καταστάσεις υποβάλλονται μόνο στη Δ.Ο.Υ. του υποχρέου με δισκέτα. Αναλυτικές οδηγίες για τον τρόπο υποβολής των συγκεντρωτικών καταστάσεων και τις συναλλαγές που υποβάλλονται με αυτές παρέχονται με την εγκύκλιο ΠΟΛ.1157/28-12-2005.\n« Last Edit: 17 Jul, 2006, 20:48:25 by spiros »\nRe: Συγκεντρωτικές καταστάσεις Πελατών-Προμηθευτών\nReply #1 on: 17 Jul, 2006, 20:52:11\nΤο "λαγωνικό" ξαναχτύπησε.\nΜπράβο, βρε Γιάννη... που μας ενημερώνεις.\nReply #2 on: 17 Jul, 2006, 20:54:43\nΔεν μου λες, Δεινομάχη; Του βάλατε να κάνει homework χθες ή τον ποτίσατε κατιτίς περίεργο;\nΚαλή βδομάδα, Γιάννη. Ευχαριστούμε! :-)))))))))))))\nReply #3 on: 17 Jul, 2006, 20:59:09\nΦαντάζομαι ότι οι πιο νέοι στο χώρο δεν το ξέρουν (-ουμε), ειδικά αυτοί που επιμένουν να μάχονται μόνοι τους με τους με τα της κυρίας Ευφορίας.\nΠραγματικά δεν το ξέρατε ή απλώς με κουρδίζετε; :-)\nReply #4 on: 17 Jul, 2006, 21:01:05\nΠάντως, για να πω την μπλακ τρουθ, εγώ απλώς σε κούρντιζα.:-)))))))))))\nReply #5 on: 17 Jul, 2006, 21:09:06\nααααα, είπα και γω!\nΗ μπλακ τρουθ πονάει, η ξαδέρφη της η μπλακ τρουφ (που πάει πακέτο με τη μπλακ φόρεστ) όχι!\nReply #6 on: 17 Jul, 2006, 21:13:10\nΤώρα με ψήνεις να σου στείλω γλυκάκια, ε; Δεν είναι ο κατάλληλος καιρός, όμως - ρώτα και τη Σάσα που της είπαν ότι ούτε ως τα Τέμπη δεν θα φτάσουν σωστά τέτοιο καιρό. Ή θα 'ρθεις να τα φας λάιβ ή ραντεβού τον Οκτώβρη.:-))))\nReply #7 on: 17 Jul, 2006, 21:24:47\nQuote from: wings on 17 Jul, 2006, 20:54:43\nΕγώ προσωπικά τον άφησα νηφάλιο κατά τις 9, που έφυγα. Ήπιαμε σχεδόν τα ίδια, συνεπώς... ό,τι έχει, έχω... oh my God!\nQuote from: yiannismark on 17 Jul, 2006, 20:59:09\n...ειδικά αυτοί που επιμένουν να μάχονται μόνοι τους με τους με τα της κυρίας Ευφορίας.\nΑφού το'πες και μόνος σου, βρε Γιάννη!\nΕμείς που μαχόμαστε μόνοι/ες μας, δεν το ξέραμε!\nΑλήθεια, αν σε κουρδίσω, κάνεις τουμπίτσες;;;\nQuote from: wings on 17 Jul, 2006, 21:13:10\nΤώρα με ψήνεις να σου στείλω γλυκάκια, ε;\nΑν βάλω εγώ το κλιματιστικό στο φουλ, συν τέρμα τα γκάζια, θα σου πω πώς θα φτάσουν τα γλυκάκια στην Αθήνα... σε χρόνο dt! Μην σκιάζεσαι για τη διαδρομή... και κάνε παραγγελία από τώρα, γιατί έχουμε πολλά στόματα να γεμίσουμε με γλυκάκια, Βίκυ μου!!!\n« Last Edit: 17 Jul, 2006, 21:30:00 by wings »\nReply #8 on: 17 Jul, 2006, 21:51:45\nα) στο παρελθόν, γλυκάκια και τσουρεκάκια με κρέμα και επικάλυψη σοκολάτας έχουν φτάσει σώα και χωρίς κλιματισμό, μόνο με μια απλούστατη στη σύλληψη και υλοποίηση πατέντα, μπιλίβ μι\nβου) δεν ξέρω πόσο καιρό έχεις το κολτάκι σου, Μάχη, και αν το έχεις βγάλει σε ταξίδι, αλλά πραγματικά κάνει θαύματα και μάλιστα φτάνεις ατσαλάκωτος. Έχω κάνει περί τα 2500 χλμ με ένα τέτοιο (εκ των οποίων, τα 2 μέσα σε ένα σ/κ, Αθήνα-Δαδιά-Αθήνα :-) και το θαύμασα! Μάλιστα, έχω το προηγούμενο μοντέλο (άλλο ταξιδιάρικο σκυλί εκείνο!)\nγου) καλέ, νηφάλιος είμαι. Τι κι αν ήπια δύο μπυρίτσες χτες, τις εξαέρωσε ο δροσερός αέρας της Πεντέλης στην επιστροφή (ρίξανε και καινούργια άσφαλτο στη Διονύσου, γιούπι ;-)\nδου) αποφεύγω τις τουμπίτσες τελευταίως, κάνω πολλές ζημιές τριγύρω. Προτιμώ το σπαγγάτ -με καρμπονάρα.\nReply #9 on: 17 Jul, 2006, 22:03:14\nQuote from: yiannismark on 17 Jul, 2006, 21:51:45\nαχ) Έχεις κατοχυρώσει την ευρεσιτεχνία ή κάθεσαι ακόμη;;;;\nβαχ) Κρύβε λόγια! Κρύβε λόγια!\nγουβ) Ζηλεύω! Ζηλεύω! Ζηλεύω... η "ασόβαρη"! (Πού'σαι, θείοοοο; )\nΤο τελευταίο δεν το σχολιάζω γιατί θα κάνουμε το νήμα "συνταγές του Μαμαλάκη"... και δεν λέει!\nΑς λυπηθούμε τους άλλους, και ας μαζέψουμε τα κουβαδάκια μας απ'την παραλία τους...\nReply #10 on: 17 Jul, 2006, 22:05:56\nΜπάι δε γουέι... Δεινομάχη, το κουβαδάκι σου να αρχίσεις να το γυαλίζεις από τώρα - τζιτζιλόνι το θέλω όταν έλθεις.:-)\nReply #11 on: 17 Jul, 2006, 22:08:25\nQuote from: wings on 17 Jul, 2006, 22:05:56\nRest assured, my dear!\nΝα το περάσω κι ένα χέρι ακρυλικό διπλής να'ρθει να φωτίσει λιγάκι;\nΞέρεις τι αμμοβολή έχει φάει στις παραλίες της Πελοποννήσου που το'σερνα τόσο καιρό;\nΤι να σου λέω!\nReply #12 on: 17 Jul, 2006, 22:11:37\nΝαι, ναι... φωτεινό και χαρούμενο το θέλουμε - αφού στο φανερό θα μπαζώσουμε, γιατί να το κρύψουμε; Να μου πεις έγκαιρα το χρωματάκι του να φέρω ασορτί φτυαράκι. Γιάννη, μην ακούς εσύ. Εσένα σ' ενδιαφέρουν μόνο τα γλυκάκια μετά την Ευφορία, ναι;\nReply #13 on: 17 Jul, 2006, 22:14:08\nQuote from: wings on 17 Jul, 2006, 22:11:37\nΧμμμμ... θα χρειαστούμε το φτυαράκι -βλ. 2 μ. μήκος!- που ξέχασε χθες, όμως.\nReply #14 on: 07 Sep, 2007, 08:36:07\nΛοιπόν, εφέτος οι προθεσμίες υποβολής συγκεντρωτικών καταστάσεων ήταν 30/9 για ΑΦΜ που με λήγοντα 1,2 και 3, 7 Οκτωβρίου για λήγοντες 4, 5 και 6, 14 Οκτωβρίου για λήγοντες 7,8 και 9 και 21 Οκτωβρίου για ΑΦΜ που λήγουν σε 0.\nΕχθές δόθηκε δίμηνη παράταση.\nΔηλαδή πάμε σε 30/11, 7/12 και πάει λέγοντας.\nΙδού σχετικόν λινκίδιον.\n« Last Edit: 07 Sep, 2007, 08:41:22 by auditor »


Σεξισμός στη Βουλή: Τα γκομενάκια, οι παντελονάτες και οι καλτσοδέτες | in.gr\nTAGS: βουλήΝΟΝΗ ΔΟΥΝΙΑσεξισμός\n29 Ιουλίου 2019, 16:08\nΥπάρχει μερίδα συμπολιτών μας οι οποίοι, ψάχνοντας στο Google και ανεβάζοντας παλιότερες φωτογραφίσεις της Νόνης Δούνια, προκειμένου να την ψέξουν, πιστεύουν αλήθεια ότι κάνουν κάτι ιδιαιτέρως έξυπνο. Θαρρείς και είναι κάποιου είδους περίτεχνη πολιτική κριτική το να «ψαρέψει» κανείς μία φωτογραφία της νυν βουλευτή της Νέας Δημοκρατίας από την εποχή που ήταν μοντέλο και να την «ανεβάσει» στα social media, με κάποιο υπονοούμενο για την ικανότητά της να είναι βουλευτής. Είναι από τις πιο συνηθισμένα και εύκολα σεξιστικά ξεσπάσματα της εποχής, που όμως συνεχίζουν τη μακρά παράδοση που ακολουθεί τις γυναίκες που διεκδίκησαν δυναμικά τη θέση τους στο κοινοβούλιο.\nΟ σεξισμός δεν είναι κάποια φαντασιακή κατάσταση συμπλεγματικών γυναικών. Αποτελεί μία πραγματική στρέβλωση και μια στρεβλή πραγματικότητα. Από αυτήν την κατάσταση δεν πλήττεται μόνον το γυναικείο φύλο. Οι γυναίκες καλούνται να το αντιμετωπίσουν και να το ξεπερνούν καθημερινά. Η δημοκρατική «πληγή», ωστόσο, είναι συνολική. Και ξεκινά από την κοινωνία, από την οποίαν και εκλέγονται τα κοινοβούλια και οι κυβερνήσεις. Όσο η πληγή μένει ανοιχτή και ο ασθενής αδιαφορεί προτρέποντας την εκάστοτε γυναίκα που βρίσκεται απέναντί του «να πα να πλύνει κανά πιάτο», τότε, όπως ακριβώς συμβαίνει με κάθε πληγή, το πρόβλημα σοβαρεύει. Και αν δεν φροντιστεί αρχίζει να βρωμάει.\nΚοινοποίηση: Σεξισμός στη Βουλή: Τα γκομενάκια, οι παντελονάτες και οι καλτσοδέτες


My e-portfolio- Μηχανή του χρόνου - ATS2020\nMy e-portfolio- Μηχανή του χρόνου\nΓεια σας! Είμαι ο Γιώργος Σάββα και είμαι μαθητής στο Δημοτικό Σχολείο Λυμπιών. Είμαι πολύ ενθουσιασμένος που συμμετέχω στο έργο ATS220!!!\nFirst name: Γιώργος\nLast name: Σάββα\nIndustry: Δημοτικό Σχολείο Λυμπίων -Ε'2\nΗ μάθηση μου - Μηχανή του χρόνου\nΑυτό που γνωρίζω για τις μηχανές του χρόνου είναι ότι σε μεταφέρουν είτε στο παρελθόν είτε στο μέλλον , ανάλογα με αυτό που θέλεις. Δεν έχουν εφευρεθεί ακόμη αλλά όταν δημιουργηθούν δεν θα τις χρησιμοποιήσω γιατί αλλάζουν το παρόν και αυτό το παρόν θέλω να το ζήσω . Ακόμη και αν κάνω λάθη στην ζωή μου , γιατί αν κάνω συνεχώς λάθη και την χρησιμοποιώ δεν θα μετανιώσω και θα συνεχίσω να κάνω κι άλλα και σοβαρότερα λάθη.\nΔεν θα ήθελα να μάθω κάτι για αυτές τις χρονομηχανες αν είναι για να τις χρησιμοποιήσω στα αλήθεια. Εκτός αν πρέπει να τις χρησιμοποιήσω για να φτιάξω μια ιστορία ή κόμικ . Κυρίως κόμικ...άρα θέλω να είμαι δημιουργικός με αυτόν τον τρόπο.\nΆρα στόχος εδώ θα είναι να μάθω πράγματα για τις χρονομηχανές και να φτιάξω ίσως μια ωραία ιστορία-ταξίδι στο χρόνο. Για να δούμε αν θα πετύχω εύκολα το στόχο μου! Μάλλον θα πρέπει να αρχίσω να αναζητώ πληροφορίες από διάφορες πηγές και να επιλέξω τα πιο σημαντικά. Μάλλον ένα φόρουμ θα ήταν πολύ βοηθητικό για να βάλουμε όλη η τάξη τις ιδέες μας μέσα.\nΘα ήθελα να δουλέψουμε ομαδικά για να έχουμε πολλές ιδέες και έτσι όταν ενώσουμε αυτές τις ιδέες θα έχουμε ένα ωραίο αποτέλεσμα.\nΣτην αναζήτηση των πηγών θα ήταν καλό να μπορούμε να τις διαμοιραστούμε με τους συμμαθητές μας για να έχουμε μεγαλύτερη ποικιλία αλλά και πιο πολλές πιθανότητες να έχουμε μαζεμένες σημαντικές πληροφορίες. Ίσως αν τις βάζαμε σε ένα φόρουμ να ήταν καλή ιδέα.\nΘα ήταν ωραία αν μαθαίναμε κι άλλες εφαρμογές της Google σε αυτό το μάθημα- όπως το Google Forms για να κάνουμε δική μας έρευνα κλπ.\nΜάθημα 1ο: Στο πρώτο μάθημα στείλαμε email στους δασκάλους μας με την περιγραφή της χρονομηχανής:\nΜάθημα 2ο: https://docs.google.com/document/d/1NCLW_wjeaRDbQ2jYBxmU7IbyrunOSHiv3sizVZecqIA/edit?usp=sharing.-Η περιγραφή μας ταξίδι στο χρόνο!!!\nΜάθημα 3ο: https://docs.google.com/presentation/d/1p9NZizkF2MVmMZ57QoeYGCMManM_lJ5MhnXu7juJybQ/edit?usp=sharing - Η παρουσίασή μας για την εποχή που είχαμε να μελετήσουμε!\nΑποτελέσματα της έρευνας!!!\nΟι περισσότεροι προτιμούν να παν στην εποχή των δεινοσαύρων (το 72%) και οι λιγότεροι θέλουν να παν στην Ελληνική Επανάσταση (το 3%).\nΤα αποτελέσματα αυτά προέκυψαν από την έρευνα που ετοιμάσαμε στο Google Forms και κοινοποιήσαμε στο ιστολόγιό μας για να μας απαντήσουν όλοι οι μαθητές του σχολείου για το σε ποια εποχή προτιμούν να ταξιδέψουν.\n1. Αν είχα επιλογή θα άλλαζα να καταλήγαμε αλλού- σε άλλο σημείο και σε άλλη εποχή\n2. Θα ήθελα να κάνω διαφορετικά τον τρόπο που γράφαμε...να εργαστούμε ίσως με άλλη ομάδα\n3. Πιστεύω πως ήταν καλή η περιγραφή μου 'ταξίδι στο χρόνο' - τήρησα όλα τα κριτήρια\n4. Με βοήθησε η ετεροαξιολόγηση στο να αλλάξω κάποια πράγματα που ήταν σημαντικά για να βελτιωθώ.\nΣε αυτή την ενότητα εργάστηκα πάρα πολύ σκληρά και καλά . Έμαθα να συλλέγω δεδομένα από το διαδίκτυο και να εργάζομαι γρήγορα. Επίσης έμαθα να σκέφτομαι δημιουργικά . Δεν θα άλλαζα κάτι. Μου άρεσαν όλα όσα κάναμε. Μπορώ να ομολογήσω πως αυτή η ενότητα ήταν η αγαπημένη μου γιατί την κάναμε όλη στα computer και ήταν σύντομη.\nΚάπως έτσι ήμασταν μέσα στην τάξη. Όπως τον αγαπημένο μου ήρωα από τα κόμικ- τον Κύρο Γρανάζη.\nΣε αυτή την ενότητα ανέπτυξα πολύ τη δεξιότητα της συνεργασίας και το να συνεννοούμε με τους συμμαθητές μου . Επίσης έμαθα να σκέφτομαι και να πληκτρολογώ γρήγορα. Ακόμα έχω μάθει να βρίσκω πηγές μέσω του διαδικτύου και να παίρνω τις πληροφορίες που θέλω. Έχω μάθει να σκέφτομαι δημιουργικά και έχω αναπτύξει το λεξιλόγιο μου. Έχω μάθει να έχω την δική μου γνώμη για ένα κείμενο αλλά και για οτιδήποτε. Χρησιμοποιούσα το διαδίκτυο για να βρω κάποιες σημαντικές πηγές που ήθελα και μετά τις αξιοποιούσα σωστά για να μπορώ να δουλέψω. Έβαζα τον link της σελίδας που χρησιμοποίησα για να έχω αποδείξεις ότι δεν είναι από το μυαλό μου που τα βγάζω όλα αυτά. Κάποτε χρησιμοποιούσα πολλά παράθυρα μαζί για να μπορώ να δουλεύω πιο γρήγορα. Όταν είχα μια εργασία και την τελείωνα πρόχειρα μετά την ξαναέβλεπα και έβαζα κάποια πράγματα που δεν είχα βάλει εξαρχής και έτσι είχα μια πιο ολοκληρωμένη δουλειά. Στις εργασίες μου πάντα χρησιμοποιούσα τη φαντασία μου για αν έχω ένα πιο δημιουργικό αποτέλεσμα. Με τους συμμαθητές μου είχα μια καλή συνεργασία για αυτή την ενότητα . Επίσης πάντοτε άκουα τις απόψεις των συμμαθητών μου και μετά έκφραζα την δική μου άποψη. Όταν είχαμε να παρουσιάσουμε μια εργασία μας χρησιμοποιούσα την δυνατότητα μου να παίζω θέατρο και έτσι ελκούσα τους άλλους που με άκουαν.\nΗ τελική μου αυτοαξιολόγηση είναι ΕΔΩ!\nΠιο κάτω έχω κάποιες αποδείξεις/τεκμήρια (σύνδεσμοι εργασιών) και δύο κουμπιά που μακάρι να λειτουργούσαν για να κάνετε like στη δουλειά μου :)\nΜάθημα 1ο: https://docs.google.com/spreadsheets/d/1XPfzU9MrcF3-xXzwj-_6PDuAVIw8_ZIXT5frTOsh2G4/edit?usp=sharing\nΜάθημα 2ο :https://docs.google.com/spreadsheets/d/1uhXntDZFO4fG6urTmgiFyRsUdrfY80KqYrmfzr3nDZI/edit?usp=sharing\nΣτο πρώτο μάθημα της καινούργιας ενότητας πήγαμε στο 'Καταχώρηση μάθησης' για να γράψουμε για το τι γνωρίζουμε για τις μηχανές του χρόνου, τι δεν γνωρίζουμε για αυτές και τι θα θέλαμε να μάθουμε για αυτές. Κατόπιν θα γράφαμε αν θέλαμε να συνεργαστούμε σε ζευγάρια , σε ομάδες ή ατομικά- τις στρατηγικές μας δηλαδή.\nΣτη συνέχεια είδαμε ένα trailer μιας ταινίας που έχει σχέση με τις χρονομηχανές. Μετά έπρεπε να γράψουμε τα comments για το τι είδαμε στο trailer στο κάτω μέρος της σελίδας του μαθήματος.\nΑργότερα ανοίξαμε το βιβλίο των Ελληνικών μας για να διαβάσουμε ένα κείμενο με την γνώμη του Αιστάιν και μετά σχολιάσαμε το κείμενο αυτό.\nΤο πιο ωραίο στο μάθημα ήταν όταν περιγράψαμε τη δική μας χρονομηχανή και μετά τη στείλαμε με mail στους δασκάλους μας και μάθαμε τη διαφορά μεταξύ των to/cc/bcc.\nΤο τι κατάφερα σε αυτό το μάθημα φάνηκε σίγουρα και στην αυτοαξιολόγησή μου:\nΌταν αρχίσαμε το δεύτερο μάθημα διαβάσαμε ένα άρθρο με θέμα αν έγιναν στα αλήθεια ταξίδια στον χρόνο. Αργότερα γράψαμε την δική μας άποψη για αυτό το άρθρο. Μετά πήγαμε στην σελίδα 64 του βιβλίου μας για να δούμε μια έρευνα για το που προτιμούν να παν κάποιοι μαθητές ενός σχολείου και έτσι κάναμε και εμείς μια τέτοια έρευνα για το δικό μας σχολείο . Για να κάνουμε την έρευνα χωριστήκαμε σε ομάδες και μέτα η δασκάλα μας έδωσε μια εποχή για να γράψουμε συγκεκριμένες πληροφορίες για αυτή.\nΜετά πήγαμε στο Google Forms για να δημιουργήσουμε την έρευνα και μετά να την αναρτήσουμε στο ιστολόγιο μας. Στην πιο κάτω γραφική παράσταση είναι τα αποτελέσματα από την έρευνα.\nΜετα συλλέξαμε τα δεδομένα και τα βάλαμε στα τεκμήρια μας.\nΣτο 3ο μάθημα θα χρησιμοποιούσαμε την περιγραφή που κάναμε στο πρώτο μάθημα για τη χρονομηχανή, καθώς και την περιγραφή της εποχής στην οποία θα ταξιδεύαμε για να φτιάξουμε μια ολοκληρωμένη περιγραφή ενός ταξιδιού στο χρόνο.\nΓια την περιγραφή του ταξιδιού στο χρόνο, πρώτα δημιουργήσαμε στο Mindmaple ενα ιδεόγραμμα για να μας βοηθήσει με την ιστορία που θα φτιάχναμε με την χρονομηχανή μας, και που είναι στον ακόλουθο σύνδεσμο: https://drive.google.com/file/d/0B0v83a5JoZBPSzNNWGR2MDZJZlk/view?usp=sharing . Μετα δημιουργήσαμε μια δική μας ιστορία με το πού θα θέλαμε να πάμε και στο τέλος να καταλήγαμε στο Παρίσι. Αφού την τελειώσαμε την ιστορία την δώσαμε στους συμμαθητές μας για αν την αξιολογήσουν και να τη διορθώσουμε. Είχαν κριτήρια ετεροαξιολόγησης όπως θα δείτε στο αρχείο πιο κάτω.\nUpdated on 18 September 2017, 9:08 AM; 452 page visits from 11 May 2017 to 16 December 2017


Μια ελαστική θήκη από Latex ή πολυουρεθάνη που αρκεί για να σε προστατέψει και δεν πρέπει ποτέ να ξεχνάς... - OlaDeka\nΑρχική » Διάφορα » Μια ελαστική θήκη από Latex ή πολυουρεθάνη που αρκεί για να σε προστατέψει και δεν πρέπει ποτέ να ξεχνάς…\nΤο καλοκαίρι είμαστε όλοι περισσότερο χαλαροί. Πιο επικοινωνιακοί, πιο ανοιχτοί. Κάνουμε ευκολότερα γνωριμίες και η ερωτική διάθεση είναι αυξημένη. Κυρίως στις\nδιακοπές. Η λίμπιντος ανεβαίνει και μέσα στη χαρά και στην αισιοδοξία που μας πιάνει, λόγω έλλειψης στρες, μπορεί να κάνουμε και καμιά βλακεία….\nΕπικίνδυνα τρία στα δέκα «χριστουγεννιάτικα» λαμπάκια!!\nΤο μυστικό για να αποκτήσεις υπέροχα μαλλιά και επιδερμίδα,,,,,\nΤο σεξ δεν είναι ντροπή.


il trovatore: Νοεμβρίου 2013\nΈφυγε τα ξημερώματα του Σαββάτου ο Κοστάντζο Πρέβε, ένας αγαπημένος φίλος και ένας μεγάλος δάσκαλος.\nΑρκετοί τον ξέρουν από τα βιβλία του που κυκλοφόρησαν στην Ελλάδα.\nΕίχε σπουδάσει αρχαία Ελληνική φιλοσοφία στην Αθήνα και αγαπούσε την Ελλάδα.\nΤου άρεσε πολύ η Κέρκυρα και πέρναγε τακτικά από εδώ.\nΤου άρεσε να μιλάμε περπατώντας.\nΟνειρευόταν σχολεία που τα μαθήματα να γίνονται περπατώντας …σαν εκδρομές.\nΜου έκανε μεγάλη εντύπωση το βιβλίο του «Το λυκόφως των κοινωνικών Θεών».\nΉταν μια αναφορά στο μηδενισμό με έναν τρόπο εξαιρετικό.\nΟ τίτλος στα Ελληνικά ήταν μια παράφραση του γνωστού βιβλίου του Νίτσε «Το λυκόφως των Θεών».\nΤου έλεγα ότι ο τίτλος είναι περιοριστικός για το εύρος του βιβλίου.\nΣυμφωνούσε. Το βιβλίο είχε κυκλοφορήσει σε όλες τις άλλες γλώσσες με τον τίτλο «Ο Πέτρινος συνδαιτυμόνας (Convitato di Pietra). Ήταν εμπνευσμένος από την Όπερα του Μότσαρτ «Don Giovanni».\nΜιλούσε , εκτός των άλλων, για την περιπέτεια του ανθρώπου που είναι συνδεδεμένη με τον μηδενισμό σε όλη σχεδόν την Ιστορία του και σε όλες τις δραστηριότητές του.\nΒγαίνει από όλους τους πόρους του δέρματος του. Τον κατατρέχει παντού. Στην πολιτική, στην φιλοσοφία στα μαθηματικά στην μουσική , στις επιστήμες, στην λογοτεχνία …παντού.\nΚατασκευάζει παντού ένα ανύπαρκτο «Μηδέν» και ένα εξίσου ανύπαρκτο «Όλον».\nΤαυτίζεται με το (άτμητο, άτομο) «Μηδέν» , το θεοποιεί και το κάνει κυρίαρχο ενός ανύπαρκτου «Όλου».\nΌπως έλεγε ο Έγκελς στο «ΑντιΝτυριγκ» , «.. Η μεγάλη αντίφαση του κόσμου είναι ότι ενώ είναι άπειρος αποτελείται από πεπερασμένες υποστάσεις…» «.. έτσι ο Άνθρωπος αρνείται να συμβιβαστεί και αντιστρέφει διαρκώς τους όρους της αντίφασης . Θέτει τον (πεπερασμένο) εαυτό του στην θέση του άπειρου –αιώνιου και μετατρέπει τον άπειρο κόσμο σε πεπερασμένο Σύμπαν-Όλον».\nΣτα μαθηματικά κατασκευάζει ένα άτμητο-άτομο «Μηδέν».\nΣτην φυσική κατασκευάζει ένα «αρχικό» «Μπίγκ Μπάγκ» ως «αρχή» ενός «Όλου» και , κατά συνέπεια, ενός επικείμενου γενικού τέλους.\nΣτην μουσική αναζητεί την «Αρμονία του Σύμπαντος κόσμου» κρατώντας για τον εαυτό του (και για τον Θεό του) τον ρόλο του «Μεγάλου αυλητή».\nΣτην Θρησκεία κατασκευάζει «καθ εικόνα και ομοίωση» Θεούς των «Πάντων» και είναι σίγουρος για την προοπτική της ταύτισης του με αυτούς.\nΕρμηνεύει τον Μαρξισμό σαν μια θεωρία που ορίζει την Εργατική τάξη ως Θεότητα που είναι προορισμένη να «αίρει τις αμαρτίες του κόσμου» και να τον οδηγήσει στον παράδεισο του κομμουνισμού.\nΟ Μηδενιστικός Αναρχικός ακτιβισμός ορίζει το «Άτομο», δηλαδή το «Μηδέν», απαλλαγμένο από την ενοχλητική συλλογική του υπόσταση και υποτάσσει τα πάντα στην παρόρμησή του «ατόμου-μηδενός ».\nΚάναμε πολύωρους περιπάτους με τον Κοστάντζο στην Γαρίτσα στον Ύψο και στην Αχαράβη.\nΜε είχε εντυπωσιάσει ο εξαιρετικός παραλληλισμός που έκανε του «Δόν Τζιοβάνι» και του «Πέτρινου συνδαιτυμόνα» με τον Μηδενισμό.\nΠίστευε ότι η κριτική στον Νίτσε, ως οιονεί πατέρα του φασισμού, ήταν πέρα για πέρα λάθος.\nΟ Νίτσε , έλεγε, υπήρξε ο μεγαλύτερος πολέμιος του μηδενισμού που, όπως ο Δον Τζιοβάνι, κατέληξε τελικά να υποταχθεί σε αυτόν και να συρθεί στην κόλαση του.\nΤου μιλούσα για τον Λούκατς και την μπροσούρα του «Ο Νίτσε υπό το φως του Μαρξισμού».\nΜου έλεγε, γελώντας, «Ο Λούκατς ήταν σπουδαίος αλλά κανείς δεν ξέρει τι θα έλεγε αν μπορούσε να μιλήσει ελεύθερα».\nΤου άρεσε η Κέρκυρα . Του άρεσε το καλό κρασί. Μιλούσε για τα δυσκολότερα φιλοσοφικά ζητήματα του κόσμου όπως μιλούσε για μια σπασμένη λάμπα του δημοτικού φωτισμού η για μια λακκούβα στο δρόμο .\nΚάποια φορά χρησιμοποίησα την λέξη «Αιωνιοποίηση». Γύρισε και με κοίταξε κατάπληκτος.\n«Υπάρχει τέτοια λέξη στην Ελληνική γλώσσα;» με ρώτησε.\n«Δεν ξέρω..» του λέω αιφνιδιασμένος «..αυτή νομίζω ότι αποδίδει αυτό που σκέφτομαι.».\nΟ Κοστάντζο μίλαγε απταίστως Ελληνικά και του έκανε μεγάλη εντύπωση η δυνατότητα μας να παράγουμε εύκολα νεολογισμούς.\nΉταν ένας τυπικός Ιταλός του βορρά. Κάτω από την επιφανειακή του σοβαρότητα κρυβόταν ένας άνθρωπος με χιούμορ και περιπαικτική διάθεση.\nΕξαιτίας των συζητήσεών μας αναζήτησα τον «Δον Τζιοβάνι».\nΜάζεψα τα απαιτούμενα και πήγα να παρακολουθήσω την όπερα στην Θεσσαλονίκη.\nΣαν την μύγα μες το γάλα.\nΣε μια άδεια αίθουσα γεμάτη με ακριβά κουστούμια, ακόμα ακριβότερα φορέματα και αρώματα σπουδαίων εταιρειών.\nΠολλοί αμφισβήτησαν αρκετά σημεία από το έργο του Κονστάντζο Πρέβε .\nΠάντα παίρνουμε ότι μας ωφελεί .\nΕμένα με ωφέλησε και του οφείλω.\nΝα ναι μαλακό το χώμα του Τορίνο που τον σκεπάζει.\nΑναρτήθηκε από...... Il Trovatore .......στις 6:37 μ.μ. 4 σχόλια:\nΕίμαι δυό μήνες «καθαρός» και αισθάνομαι πολύ καλά.\nΚάνω σχεδόν δέκα χιλιόμετρα την ημέρα (συν την δουλειά).\nΈχω χάσει πέντε κιλά και όλα από την μέση-κοιλιά.\nΜου πέφτουν τα παντελόνια.\nΜαζευόμαστε το απόγευμα . Πιανόμαστε χέρι-χέρι σε κύκλο (που είναι και ποιο κοινοβιακός- δημοκρατικός ως σχήμα) και ουρλιάζουμε σαν να είμαστε κουφοί: «Με λένε Σταμάτηηηη!...» και οι υπόλοιποι απαντούν: «…και ο Σταμάτης είναι εντάξειειει!».\nΠηγαίνω με το ποδήλατο στου Τζάβρου για να πάρω ψωμί. Δέκα και δέκα μας κάνουν είκοσι χιλιόμετρα.\nΓνώρισα και μια πρώην χρήστρια ξανθιά με μελαχρινό παρελθόν και καστανά μάτια.\nΕίναι υποχρεωμένη να φοράει παντελόνια και φόρμες εργασίας με τιράντες, που θυμίζουν βιομηχανικό εργάτη της χαλυβουργικής, για να μην με σπρώξει στην ακολασία.\nΔεν μπορώ να προχωρήσω την σχέση διότι υπάρχει ρητή απαγόρευση της κοινότητας να μην έχουμε ερωτικές σχέσεις . Θα χαλάσει, λένε, το συλλογικό κοινοβιακό κλίμα και θα χωριστούμε σε αλληλοσπαρασσόμενες φράξιες.\nΜένουμε μόνο στο «μιλάνε τα μάτια».\nΑπαγορεύεται να ακούμε τραγούδια που μας θυμίζουν το αμαρτωλό μας παρελθόν και μπορεί να μας κάνουν να ξανακυλήσουμε στην πρέζα.\nΔεν παίρνουμε υποκατάστατα. Το πρόγραμμα της κοινότητας είναι «στεγνό».\nΜας υποχρεώνουν να φέρουμε και άλλον έναν χρήστη στην κοινότητα για να δοκιμαστούμε και στο επίπεδο του προσηλυτισμού και να πείσουμε, τοιουτοτρόπως, και τον εαυτό μας.\nΤο χειρότερο απ’ όλα είναι που μας βάζουν να κυκλοφορούμε ξανά στις «πιάτσες» για να έρθουμε αντιμέτωποι με το παρελθόν μας και να δοκιμαστούμε.\nΠερνάω μπροστά από ψησταριές και σουβλατζίδικα και με πιάνει στερητικό σύνδρομο.\nΤρέμουν τα χέρια μου.\nΜπαίνω μέσα , ρίχνω μια ματιά και φεύγω.\nΠροσπαθώ να πείσω τον Χρήστο να κόψει την πρέζα του κοντοσουβλιού.\nΤις παρασκευές το «Νέον» έχει γουρουνόπουλο στη σούβλα.\nΚάθομαι σε μια καρέκλα και το βλέπω να στάζει αργά και βασανιστικά πάνω στα κάρβουνα.\nΜετράω τις σταγόνες της αμαρτίας μια-μια με μουσική υπόκρουση Στράτο Διονυσίου και «..ένας αϊτός χωρίς φτερά απόψε λέει αντίο».\nΟ Λευτέρης έχει αρχίσει και με φοβάται.\n«Να σου βάλω μια μερίδα να δοκιμάσεις;…»\n«Άσε καλύτερα…» του λέω «..το χοιρινό.. τον άνθρωπο σκοτώνει».\n«..Και τότε αυτός συνήθιζε, γελώντας τρανταχτά, με τόνα χέρι του ψηλά, πολύ να με σηκώνει.» που λεν και οι ποιητές.\nΠιστεύω, πλέον, ακράδαντα ότι είμαι θύμα μιας σκοτεινής και παγκόσμιας συνωμοσίας ψηστών που μου ρίχνουνε επίτηδες την τσίκνα στα μούτρα.\nΣτην κοινότητα εκτός από τα «σκληρά» , απαγορεύονται και τα «μαλακά» (φέτα , πλήρες γάλα, πλήρες γιαούρτι, καλαμάρια, χταπόδια , μύδια κλπ.)\nΤα βράδια τραγουδάμε γύρω από το τζάκι τραγούδια όπως «Θα σου τηγανίζω ψάρια με παντζάρια σκορδαλιά».\nΤις Κυριακές παίρνουμε τα βουνά με την κοινότητα και μαζεύουμε αγριολάχανα.\nΑυτήν την εποχή έχουμε τρυφερούς Ζεγκούνους , Πρικαλίδα και Μάλαθρα.\nΤο άλλο μήνα βγαίνουν τα πρώτα μουσκολάχανα και τα σατζίκια.\nΑργότερα θα έχουμε την τρυφερή τσουκνίδα και τα πρώτα φύλλα παπαρούνας για να κοιμόμαστε καλύτερα.\nΈχω μια κατσαρόλα τσιγαρέλι από την προηγούμενη συγκομιδή.\nΤο έκανα πικάντικο. Αγριολάχανα, λαδάκι του θεού, κόκκινη καυτερή πιπεριά ,άγριο μάλαθρο και λίγο ανθότυρο.\nΤα μαζέψαμε στην Πυλίδα όπου είναι τα πάντα καθαρά.\nΟ Κύπριος Γιατρός μου, Σταύρος Σταύρου, μου λέει ότι αν συνεχίσω έτσι θα πεθάνω υγιέστατος.\nΔεν θέλω να το εκλάβω ως σαρκασμό.\nΑναρτήθηκε από...... Il Trovatore .......στις 9:42 μ.μ. 4 σχόλια:\nΑναρτήθηκε από...... Il Trovatore .......στις 11:36 μ.μ. 6 σχόλια:


Η Νιουκάστλ προσγείωσε την Έβερτον - Match.cy\nΔΙΕΘΝΗ Αγγλία Η Νιουκάστλ προσγείωσε την Έβερτον\nΗ Νιουκάστλ προσγείωσε την Έβερτον\n1 November, 2020, 6:12 PM\nΠραγματοποιώντας μία από τις γνωστές, αποτελεσματικές εμφανίσεις της, η Νιουκάστλ νίκησε 2-1 εντός έδρας την ελλιπέστατη Έβερτον και την άφησε δίχως τρίποντο για 3η σερί αγωνιστική (0-1-2).\nΜεγάλος πρωταγωνιστής για τις «καρακάξες» ο επιθετικός Κάλουμ Γουίλσον, που σκόραρε δύο φορές (56’ πέναλτι, 84’).\nΤο μόνο που κατάφεραν τα «ζαχαρωτά» ήταν να μειώσουν στο 91’ με τον μόνιμο σκόρερ τους, Κάλβερτ-Λιούιν. Αξίζει να σημειωθεί ότι ο τεχνικός Αντσελότι υπέστη 2η σερί ήττα σε αγώνα πρωταθλήματος από τον Σεπτέμβριο του 2014!\nΣτο «Σεντ Τζέιμς Παρκ», οι δύο ομάδες ήταν αρκετά επιφυλακτικές και προσεκτικές στη μεγαλύτερη διάρκεια του αγώνα, με τις καλές στιγμές να ζορίζονται στη δημιουργία φάσεων.\nΟι γηπεδούχοι ευτύχησαν να προηγηθούν στο 56’, με τον Κάλουμ Γουίλσον να κερδίζει πέναλτι, το οποίο εκτέλεσε εύστοχα ο ίδιος.\nΔύο λεπτά αργότερα, η ομάδα του Μπρους άγγιξε το 2-0, ωστόσο ο Όλσεν έδιωξε εντυπωσιακά σε σουτ του Λόνγκσταφ μέσα από την περιοχή.\nΑπό ‘κει και πέρα, η Έβερτον ανέλαβε την πρωτοβουλία των κινήσεων και επιχείρησε να ανταποδώσει, όμως ήταν φλύαρη επιθετικά.\nΣτο 84’, η Νιουκάστλ βγήκε γρήγορα στην αντεπίθεση και μετά από γύρισμα του Φρέιζερ, ο Γουίλσον έσπρωξε την μπάλα στα δίχτυα του Όλσεν για το 2-0.\nΣτη συνέχεια, τα «ζαχαρωτά» κατασκήνωσαν έξω από την περιοχή του Ντάρλοου, με τον Κάλβερτ-Λιούιν να μειώνει στο 91’ τσιμπώντας την μπάλα προ του αντίπαλου γκολκίπερ.\nΣτα τελευταία δευτερόλεπτα δεν άλλαξε κάτι, παρά τις πιέσεις των φιλοξενούμενων, που ηττήθηκαν 2-1 και παρέμειναν δίχως νίκη για 3η διαδοχική αγωνιστική (0-1-2), με συνέπεια να υποχωρήσουν στη 2η θέση.\nΠροηγούμενο άρθροΜοιραίο κτύπημα από Μανρίκε(vid)\nΕπόμενο άρθροΚαθάρισε με Τέγιο η Μπέτις


Ο Θαυμαστός Κόσμος του Κυττάρου – Orange Light Beams\nΟ Θαυμαστός Κόσμος του Κυττάρου\n21Οκτ. 2016 25 Ιαν. 2019\n«Πάντων χρημάτων μέτρον εστίν άνθρωπος» έλεγε ο Πρωταγόρας «των μεν όντων ως έστιν, των δε μη όντων ως ουκ έστιν». Μια προσεκτική εξέταση της διάσημης αυτής φράσης από τη σκοπιά της σύγχρονης επιστήμης θα δικαίωνε -ίσως- το φιλόσοφο οριστικά και αμετάκλητα.\nΟτιδήποτε βλέπει και αντιλαμβάνεται ένας άνθρωπος εξαρτάται άμεσα από την αισθητηριακή του αντίληψη, από τον τρόπο δηλαδή που ο εγκέφαλός του είναι φτιαγμένος να αντιλαμβάνεται τα μηνύματα που του στέλνει το σύμπαν. Έτσι, παρόλο που ο εγκέφαλος αυτός είναι ένα συναρπαστικό και απίστευτα πολύπλοκο αντικείμενο, είναι αλήθεια πως οι αισθήσεις που μπορεί να επεξεργαστεί αδυνατούν να συλλάβουν όσα συμβαίνουν τόσο στο μικρόκοσμο όσο και στον μακρόκοσμο.\nΚι έτσι, για να εξερευνήσει την πλάση, είναι υποχρεωμένος να επιστρατεύσει τα μαθηματικά και τη φαντασία του. Στο μέτρο του δυνατού τον βοηθούν και τα τεχνολογικά του επιτεύγματα, ώστε να «βλέπει» πράγματα που λίγα χρόνια πριν του ήταν παντελώς αόρατα ή/και άγνωστα.Χρειάστηκαν πολλές χιλιάδες χρόνια ώσπου να καταλήξουν οι άνθρωποι σε μια σημαντική εφεύρεση, το σύνθετο μικροσκόπιο. Μόλις το 1655, ο Ρόμπερτ Χουκ, περιγράφοντας τους μικρούς πόρους που παρατήρησε σε λεπτές τομές φελλού, εισήγαγε τον όρο «κύτταρο».\nΈπειτα από τρεισήμισι αιώνες, ο άνθρωπος μπορεί να καυχιέται πως κατάφερε να «βουτήξει» στο θαυμαστό κόσμο του κυττάρου. Κι αν ακόμη είναι πολλά που περιμένουν απάντηση, ωστόσο είναι σημαντική η υπάρχουσα γνώση ώστε να είμαστε σε θέση να περιγράφουμε έναν απίστευτα πολύπλοκο κόσμο, ένα μικρό σύμπαν, σε κάθε μικροσκοπικό κύτταρο του οργανισμού μας. Αν υπήρχε τρόπος να γίνουμε πολύ – πολύ μικροί – εδώ που τα λέμε μικρότεροι και από μικροί – θα μπορούσαμε να ταξιδέψουμε μέσα σε ένα κύτταρο και ίσως να μέναμε άναυδοι από μια τόσο μεγάλης έκτασης πολυπλοκότητα, τόσο αριστοτεχνικά ενορχηστρωμένης.\nΤο 2006, το Πανεπιστήμιο του Χάρβαρντ ανέπτυξε ένα animation με τίτλο «The Inner Life of the Cell» (Η εσωτερική ζωή του κυττάρου) που θα επέτρεπε στους φοιτητές της κυτταρικής βιολογίας να περιηγηθούν στο μικροσκοπικό κόσμο των κυττάρων. Το ταξίδι ακολουθεί την κίνηση ενός λευκού αιμοσφαιρίου κατά μήκος του ενδοθηλίου και την αντίδρασή του σε ένα εξωτερικό ερέθισμα – μια διαδικασία γνωστή ως λευκοκυτταρική εξαγγείωση.\nΗ δεύτερη έκδοση της σειράς, με τίτλο «Powering the Cell: Mitochondria», εισέρχεται στο μικροσκοπικό περιβάλλον του μιτοχονδρίου και ακολουθεί το μηχανισμό της παραγωγής ATP κατά μήκος της εσωτερικής μιτοχονδριακής μεμβράνης.\nΤο 2013 κυκλοφόρησε το τρίτο μέρος της σειράς «The Inner Life of the Cell: Protein Packing», το οποίο απεικονίζει το πυκνοκατοικημένο μοριακό περιβάλλον που υπάρχει στα κύτταρα.\nΕτικέτες: Harvard Animations,Κύτταρο\nΠροηγούμενο Ερυθροί Γίγαντες: Οι άτακτοι αστρικοί υπερήλικες\nΕπόμενη Από τη Γη στη Σελήνη: Το χρονικό ενός μεγάλου ταξιδιού…


ΟΛΥΜΠΙΑ & ΔΕΛΦΟΙ ΔΙΗΜΕΡΕΣ ΕΚΔΡΟΜΕΣ | athens-taxi-driver.gr\nΠολλές εμπειρίες θα ζήσουμε σε αυτό το ταξίδι της ιστορίας οδηγώντας στην βορειοδυτική πλευρά της Πελοποννήσου. Περνώντας αρχικά από τον Ισθμό και μετά από 4 περίπου ώρες από την αφετηρία μας περνώντας από διάφορα χωριά θα φτάσουμε στην Αρχαία Ολυμπία. Το μέρος που γεννήθηκαν οι ολυμπιακοί αγώνες. Θα επισκεφτούμε τον αρχαιολογικό χώρο και το μουσείο. Θα φάμε σε κάποιο παραδοσιακό ταβερνάκι και θα διανυκτερεύσουμε για ξεκούραση στο χωριό.\nΤο επόμενο πρωινό θα οδηγήσουμε προς την άλλη πλευρά του Κορινθιακού κόλπου περνώντας από την γέφυρα του Ρίου – Αντίρριου, την όμορφη πόλη της Ναυπάκτου και το γραφικό Γαλαξίδι. Θα περάσουμε μέσα από ελαιώνες για να φτάσουμε τελικά στους Δελφούς. Το μέρος όπου οι Αρχαίοι Έλληνες πίστευαν πως ήταν ο «ομφαλός» του κόσμου. Όπου με το ιερό ναό του, το μαντείο και τους χρησμούς του καθόρισε την ιστορία της αρχαίας Ελλάδας. Θα επισκεφτούμε τον αρχαιολογικό χώρο και το μουσείο. Για φαγητό θα πάμε να δοκιμάσουμε την τοπική παραδοσιακή κουζίνα στην Αράχοβα που είναι και γνωστός χειμερινός προορισμός εξαιτίας του χιονοδρομικού κέντρου. Τέλος, θα πάρουμε τον δρόμο της επιστροφής περνώντας από την Λιβαδειά και την Θήβα.\nΑν σας ενδιαφέρει το πρόγραμμα της εκδρομής, συμπληρώστε την φόρμα δεξιά και άμεσα θα ενημερωθείτε για κόστος και διαθεσιμότητα.


Εξελίξεις στο θέμα της ρήτρας αναπροσαρμογής\nΌπως όλοι έχουμε κατανοήσει μετά από 2 χρόνια υγειονομικής και παράλληλα οικονομικής κρίσης, η εκτόξευση του ενεργειακού κόστους ήρθε να προσθέσει ένα ακόμη πλήγμα στην μικρή & μικρομεσαία εμπορική επιχείρηση. Τα επικοινωνιακά μέτρα στήριξης δυστυχώς δεν προσφέρουν καμιά βοήθεια στους συναδέλφους έμπορους που την έχουν ανάγκη. Δικαιολογίες περί διεθνoύς συγκυρίας έχουν καταρρεύσει στην καθημερινότητα και δεν είμαστε εμείς αρμόδιοι να απαντήσουμε στο ερώτημα γιατί είμαστε πρωταθλητές τόσο στο ηλεκτρικό κόστος όσο και στις τιμές των καυσίμων.\nΈχουμε ζητήσει άλλωστε παρεμβάσεις απ’ τα αρμόδια υπουργεία. Η αγοραστική δύναμη των καταναλωτών έχει συρρικνωθεί απ’ το ενεργειακό κόστος και δημιουργεί ασφυξία στις τοπικές επιχειρήσεις. Δικαίωση όμως αποτελεί η νίκη συνάδελφου και μέλους της διοίκησης που προέβει απ την πρώτη στιγμή σε ασφαλιστικά μέτρα και έχει αρχικά δικαιωθεί .\nΟ Εμπορικός και Εισαγωγικός Σύλλογος Πάτρας σε συνεργασία και με τον Δικηγορικό Σύλλογο θα προβεί σε ενέργειες ώστε να αρθεί αυτή η παράνομη και εξοντωτική πολιτική εκ μέρους των εταιριών παροχής ενέργειας.\nΣυγκρότηση νέου Διοικητικού Συμβουλίου ΕΕΣΠ 04 Ιουλίου 2022\nΘΕΡΙΝΕΣ ΕΚΠΤΩΣΕΙΣ 2022\t04 Ιουλίου 2022\nΑΠΟΤΕΛΕΣΜΑΤΑ ΕΚΛΟΓΩΝ 29 Ιουνίου 2022


: sports.hellasmagazine.gr: Ρονάλντο των… ρεκόρ\nΡονάλντο των… ρεκόρ\nΠροσωπικά και ιστορικά ρεκόρ «έσπασε» ο Κριστιάνο Ρονάλντο στη χθεσινή ευρεία νίκη (5-0) της Ρεάλ Μαδρίτης απέναντι στη Μαγιόρκα.\nΟ Πορτογάλος μεσοεπιθετικός είναι πλέον ο έβδομος σκόρερ στην ιστορία των «μερένχες» με 123 γκολ στο πρωτάθλημα, έχοντας ξεπεράσει τον Μπουτραγκένιο και τον Πίρι.\nΕπίσης, ισοφάρισε μία προσωπική του επίδοση που είχε σημειώσει την προπέρσινη σεζόν.\nΈνα γκολ περισσότερο έχει ο 27χρονος παίκτης από τον Λιονέλ Μέσι τη φετινή αγωνιστική περίοδο.\nΑναλυτικά όλα τα στατιστικά στοιχεία του χθεσινού αγώνα της Ρεάλ Μαδρίτης απέναντι στη Μαγιόρκα\nΤη μεγαλύτερη νίκη σε βάρος της Μαγιόρκα πέτυχε χθες η Ρεάλ Μαδρίτης σε σύνολο 55 εντός και εκτός έδρας αγώνων στην ιστορία της Primera Division.\nΟ Κριστιάνο Ρονάλντο σημείωσε νέο προσωπικό ρεκόρ, σκοράροντας σε όγδοο συνεχόμενο παιχνίδι για τη «βασίλισσα» σε όλες τις διοργανώσεις.\nΑυτή τη στιγμή ο Πορτογάλος έχει πετύχει 11 γκολ στο φετινό πρωτάθλημα, ισοφαρίζοντας την προσωπική του επίδοση που είχε σημειώσει τη σεζόν 2010/11.\nΟ 27χρονος παίκτης κατάφερε να πετύχει περισσότερα από δύο γκολ στην 46η εμφάνισή του για τη Ρεάλ Μαδρίτης.\nΟ Ρονάλντο έχει παίξει σε 51 συνεχόμενους αγώνες για το πρωτάθλημα, το μεγαλύτερο σερί από όλους τους παίκτες. Σε αυτό τον αριθμό παιχνιδιών έχει σκοράρει 68 φορές για τους «μερένχες».\nΟ διεθνής άσος μετράει 18 γκολ τη φετινή σεζόν, ένα περισσότερο από τον Λιονέλ Μέσι (17).\nΟ Πορτογάλος έφτασε στην έβδομη θέση του πίνακα των σκόρερ όλων των εποχών για τη Ρεάλ Μαδρίτης, ξεπερνώντας με 123 γκολ τον Μπουτραγκένιο και τον Πίρι.\nΤο γκολ του Καγιεχόν έβαλε τέλος σε ένα σερί από 52 συνεχόμενους αγώνες σε επίσημους αγώνες για τη «βασίλισσα» που είχαν σκοράρει μόνο μη-Ισπανοί ποδοσφαιριστές.\nLabels: Κριστιάνο Ρονάλντο


ΗΠΑ: Aνιχνεύτηκαν 20 δείγματα φυτοφαρμάκου σε μια μόνο φράουλα – media-news\nΗΠΑ: Aνιχνεύτηκαν 20 δείγματα φυτοφαρμάκου σε μια μόνο φράουλα\nPublished on 12 Απριλίου 2018\nΓια ακόμη μία χρονιά, οι φράουλες κατέκτησαν την κορυφή της λίστας με τα δώδεκα πιο «βρώμικα» φρούτα και λαχανικά, σύμφωνα με την έρευνα που διεξήγαγε το υπουργείο Γεωργίας των ΗΠΑ και ο Οργανισμός Τροφίμων και Ποτών.\nΑπό το 2004 η Ομάδα Περιβαλλοντικής Εργασίας, πρόκειται για μια περιβαλλοντική ΜΚΟ, δημιουργεί μία λίστα με τα ποσοστά μόλυνσης 47 δημοφιλών φρούτων και λαχανικών από φυτοφάρμακα, σύμφωνα με το CNN.\nΤα τεστ έγιναν σε περισσότερα από 38.800 προϊόντα στις ΗΠΑ. Στις εξετάσεις, μία μόνο φράουλα περιείχε 20 δείγματα φυτοφαρμάκου, σύμφωνα με την έκθεση.\nΈνα ποσοστό άνω του 98% των φραουλών, του σπανακιού, των νεκταρινιών, των κερασιών και των μήλων που ελέγχθηκαν ήταν θετικά για τουλάχιστον ένα φυτοφάρμακο.\nΗ λίστα με τους 12 υπόπτους έχει συμπεριλάβει φέτος και ένα 13 μέλος: τις καυτές πιπεριές. Οι εξετάσεις έδειξαν πως είχαν υπολείμματα από τοξικά για το ανθρώπινο νευρικό σύστημα εντομοκτόνα και οι ειδικοί συμβουλεύουν όποιον τις αγαπά να προμηθεύεται βιολογικές.\n«Αν δεν μπορείτε να βρείτε ή δεν έχετε τα χρήματα για οργανικές καυτές πιπεριές, μαγειρέψτε τις, γιατί τα φυτοφάρμακα εξολοθρεύονται όταν μαγειρεύεις το φαγητό».\nΜάλιστα, άλλες μελέτες αναφέρουν πως ακόμη και το έμβρυο στη μήτρα της μητέρας μπορεί να επηρεαστεί.\nΈνας καλός τρόπος για να μπορέσουν οι καταναλωτές να μειώσουν τον κίνδυνο είναι να πλένουν τα προϊόντα με νερό για περίπου 30 δευτερόλεπτα.\nΤο νερό είναι αρκετό, σύμφωνα με τους ειδικούς. Νεότερη έρευνα, βέβαια, αναφέρει πως ακόμη ένας καλός τρόπος για να μειωθούν σημαντικά τα υπολείμματα φυτοφαρμάκων στα προϊόντα είναι να πλένονται με ένα μείγμα νερού και σόδας.\nΤα 15 «καθαρά»\nΤα αβοκάντο είναι στην πρώτη θέση και ακολουθούνται από: ανανάς, καλαμπόκι, λάχανο, κρεμμύδια, κατεψυγμένα μπιζέλια, παπάγια, σπαράγγι, μάνγκο, μελιτζάνες, πεπόνι, κίουι, πεπονάκια, μπρόκολο και κουνουπίδι.\nRelated Topics:ΗΠΑ, φράουλα, φυτοφαρμάκου


Παγκόσμια Ημέρα της Γυναίκας: Η ισότητα ως θεμέλιο της κοινωνικής συνοχής\nΔημοσίευση: 08 Μαρτίου 2019 09:30\nΤο αίτημα του γυναικείου κινήματος για ισότητα εξακολουθεί και είναι επίκαιρο όχι μόνον ως διεκδίκηση ίδιων δικαιωμάτων και ευκαιριών σε σχέση με τους άνδρες, αλλά κυρίως ως αίτημα που θωρακίζει την κοινωνική συνοχή.\nΤης Χρυσούλας Κατσαβριά – Σιωροπούλου\nΗ Παγκόσμια Ημέρα της Γυναίκας γιορτάζεται κάθε χρόνο στις 8 Μαρτίου, σε ανάμνηση μιας μεγάλης εκδήλωσης διαμαρτυρίας που έγινε στις 8 Μαρτίου του 1857 από εργάτριες κλωστοϋφαντουργίας στη Νέα Υόρκη.\nΒεβαίως, από τότε, η ιστορία κύλησε με σημαντικούς αγώνες και κατέγραψε σημαντικές κατακτήσεις. Αλλά, παρά το γεγονός ότι οι αγώνες του γυναικείου κινήματος έχουν βελτιώσει αισθητά τη θέση της γυναίκας στην κοινωνία, κρίσιμα ερωτήματα εξακολουθούν να τίθενται: υπάρχουν ακόμα εμπόδια που πρέπει να ξεπεραστούν; Ποιες είναι οι σημερινές προκλήσεις; Υπάρχουν ακόμη «άβατα» πεδία για τον μισό και πλέον πληθυσμό του πλανήτη;\nΗ αλήθεια είναι ότι οι γυναίκες με τις πολλαπλές ιδιότητές της και τις επίμοχθες ευθύνες που κουβαλούν, βρίσκονται πολλές φορές αντιμέτωπες με παλιά και νέα στερεότυπα στην προσπάθειά τους να κατακτήσουν την ισότιμη θέση τους με αξιοπρέπεια και όρους κοινωνικής δικαιοσύνης. Αυτό ακριβώς έρχεται να υπενθυμίσει αυτός ο εορτασμός, ο οποίος ουσιαστικά αφορά στους αγώνες συνηθισμένων γυναικών, που με το θάρρος και την αποφασιστικότητα τους έγραψαν ιστορία.\nΚατά τη διάρκεια της Γαλλικής επανάστασης, οι γυναίκες του Παρισιού ζητούσαν και αυτές «ελευθερία, ισότητα, αδελφότητα» στις Βερσαλίες. Αυτό το τρίπτυχο, του διαφωτισμού και της νεωτερικότητας, διαπερνά ακόμη και σήμερα τους διεκδικητικούς αγώνες του εργατικού και του γυναικείου κινήματος. Η υπέρβαση των όποιων εμποδίων και η αποτελεσματική απάντηση στις σύγχρονες προκλήσεις, είναι ο καθοριστικός όρος προκειμένου η κατάκτηση της ισότητας να οδηγήσει έμπρακτα στη δυνατότητα επανένταξης των γυναικών σε κάθε τομέα στον οποίο υποεκπροσωπούνται.\nΗ κοινωνική συνοχή αποτελεί ζητούμενο στη σημερινή εποχή η οποία έχει έντονα τα χαρακτηριστικά της μετάβασης και της απορρύθμισης. Πρόκειται για τη μετάβαση στη νέα, την τέταρτη βιομηχανική επανάσταση, η οποία έχει ως αιχμή την εξέλιξη της τεχνολογίας. Είναι, στην ουσία, η είσοδος στην ψηφιακή εποχή, σημαντικά δείγματα της οποίας είναι ήδη μέσα στη ζωή μας. Η κατάσταση αυτή απορρυθμίζει τις σταθερές του κατεστημένου οικονομικού και κοινωνικού μοντέλου, έτσι όπως το έχουμε συνηθίσει.\nΝέες προοπτικές διανοίγονται για το μέλλον, ωστόσο μένουν ανοιχτά δυο κρίσιμα ζητήματα. Το πρώτο αφορά στις συνέπειες του προηγούμενου μοντέλου ανάπτυξης. Δηλαδή, στις τεράστιες ήδη κοινωνικές ανισότητες, στην μεγάλης κλίμακας ανάγκη για ενεργειακούς πόρους, στην επιβάρυνση του περιβάλλοντος, στην κλιματική αλλαγή, στα τεράστια μεταναστευτικά ρεύματα και στη διαρκή απειλή πολέμου. Το τελευταίο συνδέεται ευθέως με το δεύτερο κρίσιμο ζήτημα, στην πραγματικότητα με την αυξανόμενη γεωπολιτική αστάθεια, τους διεθνείς ανταγωνισμούς και την έντονη διαπάλη για τον έλεγχο και τη χειραγώγηση των τεχνολογικών εξελίξεων.\nΕίναι επομένως φανερό ότι η νέα εποχή θέτει νέα ερωτήματα και νέα αιτήματα για τα εργατικά και λαϊκά κινήματα. Τίποτε δεν είναι αυτονόητο και τίποτε δεν μπορεί να προδικάσει ένα ευοίωνο μέλλον για τους λαούς του κόσμου χωρίς αγώνες. Όμως, εάν οι υλικές προϋποθέσεις της ζωής μεταβάλλονται στο διάβα του χρόνου, τα αιτήματα για ειρήνη, δημοκρατία, ελευθερία και κοινωνική δικαιοσύνη δεν αλλάζουν. Εκείνο που αλλάζει είναι απλώς το περιεχόμενό τους.\nΗ ανάγκη ύπαρξης των κινημάτων είναι και θα παραμείνει αναλλοίωτη. Από την ανάπτυξή τους εξαρτάται πάντα η αποτελεσματικότητα των αγώνων και η ποιότητα των λύσεων που δίνονται. Για τις κοινωνίες και τους πολίτες. Και είναι γεγονός: όταν τα κινήματα συντονίζονται σε κοινές προσπάθειες τότε το μέλλον ξεδιπλώνεται αισιόδοξα. Έτσι και το γυναικείο κίνημα πέτυχε πολλά, σε συντονισμό με το εργατικό κίνημα και στη βάση των προοδευτικών αντιλήψεων και της επιδίωξης της κοινωνικής συνοχής.\nΤο αίτημα του γυναικείου κινήματος για ισότητα εξακολουθεί και είναι επίκαιρο όχι μόνον ως διεκδίκηση ίδιων δικαιωμάτων και ευκαιριών σε σχέση με τους άνδρες, αλλά κυρίως ως αίτημα που θωρακίζει την κοινωνική συνοχή. Γιατί η κοινωνική συνοχή αποτελεί με τη σειρά της προϋπόθεση για την ανάπτυξη των κινημάτων και την ωρίμανση των διεκδικήσεων ενός καλλίτερου μέλλοντος, ειδικά στις σημερινές πολυσύνθετες και πολύπλοκες συνθήκες.\nΒουλευτής Σύριζα Ν. Καρδίτσας\nγυναικες ισοτητα παγκοσμια ημερα


The Pack (2010) - Tainies Online Greek Subs\nLa meute: Ένα χειμωνιάτικο πρωινό, ενώ οδηγεί σε έναν επαρχιακό δρόμο, η Charlotte σταματάει και παίρνει τον Max που κάνει ωτοστόπ. Μαζί σταματάνε σε ένα μικρό εστιατόριο πάνω στο δρόμο χωρίς να γνωρίζουν πως ο απόλυτος τρόμος παραμονεύει.\nActors: Benjamin Biolay, Émilie Dequenne, Eric Godon, Ian Fonteyn, Matthias Schoenaerts, Philippe Nahon, Yolande Moreau\nΘανάσιμο είδος ΙΙ: Τρόμος στη σάρκα: 1998. Το πρώτο επανδρωμένο διαστημόπλοιο, με κυβερνήτη τον χαρισματικό Πάτρικ Ρος, προσεδαφίζεται επιτυχώς στον Άρη. Κατά την επιστροφή τους στην Γη, φέρνουν μαζί τους…\nΠΑΠΠΕΤ ΜΑΣΤΕΡ: ΤΟ ΜΙΚΡΟ ΡΑΙΧ: Ο Έντγκαρ, πρόσφατα διαζευγμένος, επιστρέφει στο πατρικό του όπου βρίσκει μια μυστηριώδη μαριονέτα στο δωμάτιο του αποθανόντος αδελφού του. Αποφασίζει να πουλήσει την κούκλα για…\nΟ Αχυρώνα: Τις Απόκριες του 1989, οι κολλητοί φίλοι Sam και Josh προσπαθούν να απολαύσουν την τελευταία τους “Νύχτα του διαβόλου” προτού αποφοιτήσουν απ’ το γυμνάσιο. Τα προβλήματα εμφανίζονται σύντομα…\nTrailer: The Pack (2010)


PANELIAKOS, Boston USA: Γαλοπούλες «χορεύουν» τελετουργικά γύρω από μία νεκρή γάτα. Ακούγεται τρελό αλλά υπάρχει εξήγηση\nΓαλοπούλες «χορεύουν» τελετουργικά γύρω από μία νεκρή γάτα. Ακούγεται τρελό αλλά υπάρχει εξήγηση\nΤις τελευταίες ημέρες ένα από τα πιο περίεργα βίντεο με ζώα κάνει τον γύρο του Διαδικτύου. Και όταν λέμε το πιο περίεργο, το εννοούμε χωρίς καμία υπερβολή καθώς πρόκειται πέρα από κάθε αμφιβολία για ένα σπάνιο στιγμιότυπο.\nΤι κάνει το συγκεκριμένο βίντεο τόσο «κουλό»; To γεγονός ότι σε αυτό πρωταγωνιστεί μία ομάδα από 18 γαλοπούλες. Και αν από μέσα σας μόλις σκεφτήκατε «ε και πού το περίεργο;» να σας ενημερώσουμε ότι οι συγκεκριμένες γαλοπούλες είχαν περικυκλώσει μία νεκρή γάτα και περιφέρονταν γύρω από το πτώμα της, παραπέμποντας στον χορό της βροχής των Ινδιάνων.\nΌπως ήταν αναμενόμενο το βίντεο έγινε ανάρπαστο στους χρήστες των μέσων κοινωνικής δικτύωσης που προσπαθούσαν να βρουν πειστικά επιχειρήματα ώστε να αιτιολογήσουν το παράξενο συμβάν.\nΈνας βιολόγος της άγριας πανίδας, ειδικός σε θέματα συμπεριφοράς των συγκεκριμένων πουλερικών, ο Ντέιβιντ Σκαρπίτι, μιλώντας στο Boston Magazine είπε ότι παρόλο που η συμπεριφορά των εν λόγω γαλόπουλων είναι εξαιρετικά σπάνια υπάρχει μία πιθανή εξήγηση. Επισήμανε ότι οι γαλοπούλες φοβούνται πολύ τις γάτες. Έτσι λοιπόν όταν είδαν τη συγκεκριμένη γάτα να βρίσκεται ξαπλωμένη στον δρόμο, ήταν εξαιρετικά επιφυλακτικές και δεν ήταν σίγουρες για το αν ήταν νεκρή ή ζωντανή- και αυτό ακριβώς ήταν που προσπαθούσαν να αποκαλύψουν.\nΟ λόγος για τον οποίο είχαν περικυκλώσει την γάτα, σύμφωνα με τον Σκαρπίτι, ήταν γιατί οι γαλοπούλες τείνουν να ακολουθούν πάντα τον επικεφαλής της ομάδας. Αυτό σημαίνει ότι εάν ο αρχηγός τους άρχισε να κάνει κύκλους γύρω από την νεκρή γάτα τα υπόλοιπα μέλη της ομάδας τον ακολούθησαν και άρχισαν να τον μιμούνται.


Ανταλλαγή πυρών στο Λίβανο με δεκαέξι τραυματίες\n21/08/2012, 08:28 Upd: 21/08/2012, 09:04\nΔεκαέξι άνθρωποι τραυματίσθηκαν στη διάρκεια ανταλλαγής πυρών τη νύχτα ανάμεσα σε ενόπλους στις συνοικίες των μουσουλμάνων και των αλαουιτών στην Τρίπολη του βορείου Λιβάνου,\nΔεκαέξι άνθρωποι τραυματίσθηκαν στη διάρκεια ανταλλαγής πυρών τη νύχτα ανάμεσα σε ενόπλους στις συνοικίες των μουσουλμάνων και των αλαουιτών στην Τρίπολη του βορείου Λιβάνου, έγινε γνωστό σήμερα από ιατρικές πηγές και πηγές των υπηρεσιών ασφαλείας.\nΣύμφωνα με κατοίκους των δυο συνοικιών, ένοπλοι αντάλλαξαν πυρά και εκτόξευσαν αυτοπροωθούμενες βομβίδες. Οι συγκρούσεις αυτές συνεχίστηκαν σποραδικά στη διάρκεια της νύχτας παρά την ανάπτυξη στρατευμάτων στο λιμάνι αυτό.\nΗ ένταση ανάμεσα στους σουνίτες μουσουλμάνους, κατοίκους της συνοικίας Μπαμπ αλ-Ταμπάνεχ και στους αλαουίτες της συνοικίας Τζεμπέλ Μοχσέν αυξήθηκε μετά την κατά βάση σουνιτική εξέγερση στη Συρία κατά του αλαουίτη προέδρου Μπασάρ αλ-'Ασαντ. Σε πολλές περιπτώσεις η ένταση οδήγησε σε πράξεις βίας.\nΣτις αρχές Ιουνίου 15 άνθρωποι τραυματίσθηκαν σε συγκρούσεις ανάμεσα σε κατοίκους των δυο συνοικιών.


Έχασε την άνοδο το Νεόκαστρο - Inspor\nΣτην Α1 τοπική ερασιτεχνική κατηγορία θα παίζει και τη νέα περίοδο το Νεόκαστρο. Στο τελευταίο ματς της σειράς των μπαράζ, έχασε με 1-2 από τα Μουδανιά και τερμάτισε στην δεύτερη θέση του ομίλου. Οι φιλοξενούμενοι ήταν πιο αποτελεσματικοί στο πρώτο μέρος και αιφνιδίασαν επιτυγχάνοντας δυο τέρματα στο πρώτο ημίωρο. Εκεί τα πράγματα τελείωσαν. Παρά την διάθεση των παικτών του Νεοκάστρου και τις ευκαιρίες που δημιούργησαν, δεν κατάφεραν να ξαναμπούν στην διεκδίκηση της πρόκρισης και μοιραία έχασαν την μάχη για την άνοδο στην Γ’ Εθνική.\nΣτο πρώτο μέρος, οι φιλοξενούμενοι αιφνιδίασαν τους Ημαθιώτες. Μόλις στο 5’ κέρδισαν πέναλτι όταν ο Σακελαρίδης ανέτρεψε τον Ταρασίδη. Το πέναλτι εκτέλεσε ο Κελεσίδης και έγραψε το 0-1. Μετά το γκολ το Νεόκαστρο άσκησε πίεση αλλά δεν κατάφερε να φτάσει στην ισοφάριση. Και σαν να μην έφτανε μόνο αυτό, τα Μουδανιά στο 29’ έφτασαν στο 0-2. Ο Παναγιωτόπουλος έκανε την σέντρα και ο Ταρασίδης με σουτ μέσα από την περιοχή έστειλε την μπάλα στα δίχτυα. Το Νεόκαστρο έψαξε ένα γκολ στο πρώτο μέρος και λίγο πριν την εκπνοή μείωσε το σκορ. Ο Σπάσιτς έσπρωξε μέσα στην περιοχή τον Λαμπριανίδη και ο διαιτητής υπέδειξε πέναλτι, το οποίο εύστοχα κτύπησε ο Καφές γράφοντας το 1-2.\nΣτην επανάληψη, το Νεόκαστρο έψαξε το γκολ της ισοφάρισης κι έχασε δυο καλές ευκαιρίες στο 51’ και στο 54’. Στο 51’ μετά από φάση διαρκείας, ο Παπαδόπουλος έκανε το σουτ μέσα από την περιοχή αλλά η μπάλα χτύπησε σε πόδι αμυντικού και κατέληξε σε κόρνερ. Στο 54’ ο Καφές μπήκε στην περιοχή αλλά το σουτ που επιχείρησε κατέληξε άουτ. Στις ευκαιρίες των γηπεδούχων απάντησαν τα Μουδανιά στο 67’. Ο Σπάσιστς βρέθηκε μόνος του απέναντι από τον Σακελαρίδη, αλλά ο τερματοφύλακας του Νεοκάστρου απόκρουσε κόρνερ. Στο 69’ το Νεόκαστρο άγγιξε την ισοφάριση όταν ο Σαμψωνίδης εκτέλεσε φάουλ, ο Παπαδόπουλος πήρε την πρώτη κεφαλιά, η μπάλα έφτασε στον Μπούφι αλλά η κεφαλιά του χτύπησε στο δοκάρι. Από εκεί και μετά το ματς κύλησε χωρίς μεγάλες ευκαιρίες.\n* Η παραμονή του Νεοκάστρου στην Α1 ερασιτεχνική, θα οδηγήσει τον Στενήμαχο στην Α2 κατηγορία.\nΑχιλλέας Νεοκάστρου: Σακελλαρίδης, Βαλδήρ, Χαραλαμπίδης, Κουβατσίδης, Μπούφι, Παπαδόπουλος, Λαμπριανίδης, Ξαφέντης (46’ Τζεϊρανίδης), Σαμσωνίδης, Καφές, Ντούλας (46’ Τοπαλίδης)\nΜουδανιά: Μπέλος, Μπερμπερίδης, Ζαμπούρης, Καράγαλης, Τατσόγλου, Κάρτας (90’ Ντόι), Κελεσίδηε (79’ Αλμανίδης), Σπάσιτς, Γεροθανάσης, Παναγιωτόπουλος, Ταρασίδης (71’ Βαν Τόρεν)\nΦωτορεπορτάζ από το Άραχος-Ακαδημία Μακροχωρίου


Τι Σαμπουάν να Χρησιμοποιήσω; | FREZYDERM\nΑΡΧΙΚΗ ΣΕΛΙΔΑ > Ομορφιά > Μαλλιά > Τι Σαμπουάν να Χρησιμοποιήσω;\nΜε τόσα διαφορετικά σαμπουάν στα ράφια της αγοράς, σίγουρα δεν ξέρεις ποιο να πρώτο διαλέξεις. Κι όμως, ξέρεις. Όποιο τύπο μαλλιών κι αν έχεις, όσων χρονών κι αν είσαι, όποια προβλήματα κι αν αντιμετωπίζεις στο τριχωτό της κεφαλής, υπάρχει για σένα το ένα κα μοναδικό κατάλληλο προϊόν. Ανακάλυψε τι από τα παρακάτω σε χαρακτηρίζει και… συγχαρητήρια! Ανακάλυψες το ιδανικό σαμπουάν!\nΤύπος «λούζομαι κάθε μέρα»\nΠρώτο πράγμα το πρωί ή τελευταίο το βράδυ. Αν το λούσιμο των μαλλιών σου είναι για σένα ακριβώς αυτό, τότε ένα σαμπουάν καθημερινής χρήσης είναι η λύση που χρειάζεσαι. Αντίθετα, ένα σαμπουάν μη-κατάλληλο για καθημερινή χρήση θα αφυδάτωνε ακόμα περισσότερο τα μαλλιά σου και θα απομάκρυνε τα τόσο πολύτιμα φυσικά τους έλαια. Εμπιστεύσου το εξαιρετικά απαλό Every Day Shampoo της FREZYDERM. Χάρη στο ουδέτερο PH του, όχι μόνο καθαρίζει αποτελεσματικά τα μαλλιά αλλά προστατεύει και το τριχωτό της κεφαλής.\nΟ κύριος έχει «αραίωση»;\nΑν ανήκεις στο 50-60% των ανδρών που έχουν αδύναμα μαλλιά που πέφτουν (ως την ηλικία των 70), τότε υπάρχει μια ευκαιρία που πρέπει να πιάσεις από τα «μαλλιά»! Την ευκαιρία να γνωρίσεις το Hair Force Shampoo Men, Το τριχοτονωτικό σαμπουάν που δημιουργήθηκε ειδικά για την αντρική τριχόπτωση. Τα ενεργά συστατικά του αντιμετωπίζουν τη χρόνια και εποχική αντιδραστική τριχόπτωση, την αραίωση, την αλωπεκία (φαλάκρα) και τα αδύναμα μαλλιά και ενδυναμώνουν τους θύλακες και ενισχύουν την τριχοφυΐα.\nΠιτυρ… είδα διαφορά!\nΣτους ώμους, στον γιακά, στο φουλάρι… οι αντιαισθητικές άσπρες νιφάδες βρίσκονται παντού και σε κάνουν να νιώθεις άβολα. Όσο για τη φαγούρα, μπορεί να σε εκνευρίσει σε χρόνο μηδέν. Τι πρέπει να κάνεις όμως γι’ αυτό; Σίγουρα όχι να λούζεσαι συνέχεια, γιατί έτσι μόνο χειροτερεύεις την κατάσταση. Το συχνό λούσιμο εξαφανίζει τα φυτικά έλαια που προστατεύουν το τριχωτό της κεφαλής, προκαλώντας του ξηρότητα και πιτυρίδα. Το μυστικό κρύβεται στο λούσιμο με το σωστό προϊόν: το Mediated Shampoo, ένα σαμπουάν με εκχύλισμα Manuka & Willowbark και σαλικυλικό οξύ που δρα αποτελεσματικά κατά της ξηρής πιτυρίδας και προστατεύει από φλεγμονές.\nΑν πάλι πιτυρίδα και λιπαρότητα πάνε μαζί στο κεφάλι σου, το Antidandruff Shampoo είναι το ισχυρό σου «όπλο» στον πόλεμο κατά των νιφάδων. Τα φυτικά εκχυλίσματα και το σαλικυλικό οξύ που περιέχει, ρυθμίζουν την έκκριση σμήγματος και έτσι μειώνονται σημαντικά κνησμός και η ερυθρότητα, που συνήθως συνοδεύουν τη λιπαρή πιτυρίδα.\nΤριχόπτωση, ο εφιάλτης κάθε γυναίκας.\nΚαμία γυναίκα δεν συμβιβάζεται με την ιδέα πως τα πλούσια, λαμπερά μαλλιά της γίνονται αδύναμα και άτονα, λόγω ηλικίας, εγκυμοσύνης, ορμονικών διαταραχών ή απλώς επειδή έτσι είναι η δομή της τρίχας της. Και δεν χρειάζεται να συμβιβαστεί, όσο έχει στο πλευρό της τη FREZYDERM με το Hair Force Shampoo Women. Ενδυνάμωση των θυλάκων, ενίσχυση της τριχοφυΐας, προστασία από τη φθορά και αναδόμηση του περιτρίχιου… και τι δεν κάνει αυτό το τριχοτονωτικό σαμπουάν με ουδέτερο Ph για να σου χαρίσει τα γερά μαλλιά που ονειρεύεσαι. Άρχισε να το χρησιμοποιήσεις και ούτε τα μαλλιά θα πέφτουν, ούτε η αυτοπεποίθησή σου.\nControl στα «λαδωμένα» μαλλιά.\nΌταν η ρίζα του κακού είναι το σμήγμα, είναι λογικό τα μαλλιά να γίνονται απίστευτα λιπαρά. Με το Sebum Control Shampoo όμως η λιπαρότητα μειώνεται κατά 13% και ο ερεθισμός κατά 72%! Αν έχεις σμηγματορροϊκή δερματίτιδα, ψωρίαση, ερεθισμό και κνησμό του τριχωτού, μην ψάχνεις ιδανικότερη λύση.\nΒέβαια, πρέπει να «έχουν το κεφάλι τους ήσυχο» και όσοι ταλαιπωρούνται από «απλή λιπαρότητα». Γι αυτούς, υπάρχει το Seb Excess Shampoo. Ένα απαλό σαμπουάν με φυτικά εκχυλίσματα και ενεργά συστατικά που καθαρίζει σε βάθος, ρυθμίζει και εξισορροπεί τη λιπαρότητα και τονώνει την τρίχα.\nΤην επόμενη φορά λοιπόν που θα σταθείς μπροστά στις δεκάδες ετικέτες σαμπουάν και θα πρέπει να επιλέξεις, δεν πρέπει να σε «λούσει» κρύος ιδρώτας. Μόνο το τέλειο σαμπουάν!\nΓεια σας, το σαμπουαν για την γυναικεία τριχόπτωση μπορεί να χρησιμοποιηθεί απο άτομα που κάνουν ομοιοπαθητική;\nΚαλησπέρα Σουζάνα και καλή εβδομάδα. Όλη η θεραπεία για την τριχόπτωση είναι συμβατή με ομοιοπαθητικές αγωγές.\nΓια την ξηροδερμία υπάρχει κάτι;\nΕννοείς την ξηροδερμία στην περιοχή του κεφαλιού;\nΓράψτε απάντηση στο Σουζανα Χαντσουλη Ακύρωση απάντησης


Τα πρόστιμα δεν πτοούν τους «αφισομανείς» υποψηφίους | Η ΚΑΘΗΜΕΡΙΝΗ\nΠρόσωπα υποψηφίων κάνουν την εμφάνισή τους σε πολλά απαγορευμένα σημεία του δημόσιου χώρου: Σε τοίχους, σε στάσεις λεωφορείων, σε βιτρίνες κλειστών καταστημάτων ή σε κολόνες, όπως αυτή του υποφηφίου –με τον ΣΥΡΙΖΑ– δημάρχου Αθηναίων Γαβριήλ Σακελλαρίδη. Σελ. 2\nΜπορεί η εποχή του... πολέμου της αφίσας να έχει περάσει, ωστόσο οι υποψήφιοι επιμένουν παρά τις νομοθετικές απαγορεύσεις.\n10 Μαΐου, 2014 10.05.2014 • 08:56\nH παλαιά δοκιμασμένη συνταγή της προεκλογικής αφίσας αναβιώνει τις παραμονές των εκλογών παρά τις νομοθετικές απαγορεύσεις. Γιατί όχι άλλωστε, αφού τα πρόστιμα που θα επιβληθούν θα «σβηστούν» μετεκλογικά από τη διακομματική επιτροπή του δήμου, η οποία θα κάνει τα στραβά μάτια για να αποφύγει τις συγκρούσεις. Ο Δήμος Αθηναίων είχε επιβάλει πρόστιμα 36.000 ευρώ για παράνομη αφισοκόλληση στις εκλογές του 2012, τα οποία όμως δεν βεβαιώθηκαν και βέβαια δεν καταβλήθηκαν ποτέ.\nΟ Αθανάσιος Παφίλης και ο Νίκος Σοφιανός, υποψήφιος περιφερειάρχης ο ένας και υποψήφιος δήμαρχος ο άλλος, έβαλαν την… αφίσα τους κυρίως στις περιοχές όπου πραγματοποιούνται συγκεντρώσεις του ΚΚΕ. Πολλές περιοχές καθαρίστηκαν, αλλά το αποδεικτικό υλικό βρίσκεται στις αποθήκες του τμήματος καθαριότητας του Δήμου Αθηναίων. Ο υποψήφιος δήμαρχος Αθηναίων του ΣΥΡΙΖΑ Γαβριήλ Σακελλαρίδης ανακοίνωσε διά αφισοκολλήσεως προεκλογική συγκέντρωση στις αρχές της προεκλογικής εκστρατείας. Τον καθαρισμό ανέλαβε ο έτερος υποψήφιος δήμαρχος της Ν.Δ., Αρης Σπηλιωτόπουλος, που με μια ομάδα εθελοντών που έφεραν τα διακριτικά της παράταξής του καθάρισε τους τοίχους υποκαθιστώντας, όπως δήλωσε, τα συνεργεία του κ. Γιώργου Καμίνη που δεν έσπευσαν. Πάντως, ο υποψήφιος του ΣΥΡΙΖΑ βρέθηκε να κοσμεί και κάδους απορριμμάτων ελέω εκλογών.\nΣύμφωνα με τη νομοθεσία που ισχύει από το 2002 και μετά, οι υποψήφιοι στις εκλογές (βουλευτικές, αυτοδιοικητικές και ευρωεκλογές) μπορούν να αναρτούν διαφημιστικά μηνύματα μόνο στους εγκεκριμένους από τον εκάστοτε δήμο χώρους για υπαίθρια διαφήμιση. Εκτός από τα πρόστιμα για ρύπανση που επιβάλλουν οι δήμοι, μία επιτροπή έχει συστηθεί στην αποκεντρωμένη διοίκηση που εξετάζει τις παραβάσεις των κομμάτων όσον αφορά την τήρηση της νομοθεσίας, εφόσον γίνουν καταγγελίες και εφόσον αυτές είναι επώνυμες. Πάντως, έως χθες καμία καταγγελία δεν είχε κατατεθεί.\nΕίναι οι προεκλογικές αφίσες κακή αισθητική; Το πιθανότερο.\nΡυπαίνουν την πόλη; Ναι, καθώς μάλιστα συνήθως παραμένουν στη θέση τους ως ξεθωριασμένα ενθύμια της κάθε εκλογικής αναμέτρησης.\nΕκλογικό επίδομα σε 30.900 υπαλλήλους\nΛιγότεροι δημοτικοί υπάλληλοι αναμένεται να λάβουν το εκλογικό επίδομα σε αυτές τις εκλογές.\nΣύμφωνα με την κοινή υπουργική απόφαση που αναμένεται να έχει υπογραφεί έως τη Δευτέρα, περίπου 30.900 δημοτικοί υπάλληλοι θα λάβουν εκλογικό επίδομα ύψους 223 ευρώ και για τα δύο Σαββατοκύριακα που θα απασχοληθούν.\nΤο ποσό είναι ανάλογο των εκλογών του 2012, μόνο που τότε είχε μοιραστεί σε όλους τους δημοτικούς υπαλλήλους έπειτα από αίτημα της ΠΟΕ ΟΤΑ, η οποία είχε απειλήσει με αποχή από τις εκλογές.\nΠάντως και φέτος, με χθεσινή ανακοίνωσή της, η ΠΟΕ ΟΤΑ επιτέθηκε στο υπουργείο Εσωτερικών για σκόπιμη κωλυσιεργία όσον αφορά τον καθορισμό της εκλογικής αποζημίωσης. Καλεί επίσης τους δημοτικούς υπαλλήλους να μη δεχτούν να εργαστούν εκτός ωραρίου, εφόσον δεν έχουν συμπεριληφθεί στην απόφαση για τη συγκρότηση εκλογικών συνεργείων. Εξάλλου, η οργάνωση επισημαίνει πως σε αυτές τις εκλογές ο όγκος εργασίας είναι πολύ μεγαλύτερος καθώς πρόκειται για διπλή ή και τριπλή ψηφοφορία.\nΣτις αυτοδιοικητικές εκλογές της 18ης Μαΐου, 9.871.733 ψηφοφόροι καλούνται να επιλέξουν δημοτική αρχή για τους 325 δήμους της χώρας. Την ψήφο τους διεκδικούν 1.437 δημοτικοί συνδυασμοί, εκ των οποίων 12 στην Αθήνα, 11 στη Θεσσαλονίκη και 12 στην Πάτρα. Στις περιφερειακές εκλογές κατεβαίνουν 104 συνδυασμοί, που διεκδικούν 13 περιφέρειες.


Ποίηση, ποιητές, ποιήματα, Θεσσαλονίκη (επιλογή: Βίκυ Παπαπροδρόμου): Νίκος Γρηγοριάδης, Μπήκες μες στη σιωπή μου\nΝίκος Γρηγοριάδης, Μπήκες μες στη σιωπή μου\nΜπήκες μες στη σιωπή μου\nΜπήκες μες στη σιωπή μου, ξάφνιασες\nτο παιδικό πουλί∙ σείστηκε άγρια το στέρνο∙\nύστερα καθηλώθηκε στο χάδι, ημέρεψε.\nΤώρα το 'χεις στα χέρια σου, το παίζεις∙\nώρες πολλές αποξεχνιέσαι μ' αυτό.\nΕσένα μοναχά γνωρίζει, για σένα τραγουδά.\nΜέσα στα μάτια σου στολίζεται και χορεύει.\nΔημοσιεύτηκε από: Vicky Papaprodromou ώρα: 12:34 π.μ. Ετικέτες: Γρηγοριάδης Νίκος, Θεσσαλονίκη, Ποίηση


Nolla: Αυτή η οικολογική “καλύβα” θα γίνει ο προορισμός των ονείρων σου! - TLIFE\nΕλένη Μενεγάκη: Απόδραση σε τροπικό προορισμό μαζί με την οικογένειά της [pic]\nΠασχαλινά αυγά: Πώς να βάψεις τα αυγά σου με τον πιο οικολογικό και low budget τρόπο\nΗ Χώρα του Ποτέ ζωντανεύει στο Golden Hall\nΣίσσυ Χρηστίδου – Θοδωρής Μαραντίνης: Οι αλλαγές που έκαναν στα Instagram προφίλ τους λίγο μετά την ανακοίνωση του χωρισμού τους\nΓέννησε η παρουσιάστρια, Χριστιάνα Αριστοτέλους!\nΗΟΜΕ Διακόσμηση Best Buys Nolla: Αυτή η οικολογική “καλύβα” θα γίνει ο προορισμός των ονείρων σου!\n08.08.2018 | 15:00\nNolla: Αυτή η οικολογική “καλύβα” θα γίνει ο προορισμός των ονείρων σου!\nEco-living, well-being, στυλ, μινιμαλισμός και μηδενικό ενεργειακό αποτύπωμα. Αυτά είναι τα βασικά στοιχεία που χαρακτηρίζουν την καινοτόμα πρωτοβουλία του Φιλανδού σχεδιαστή Robin Falck, ο οποίος αποφάσισε να δημιουργήσει μία οικολογική “καλύβα”, όπου κάθε λεπτομέρεια από τη διακόσμηση έως τη θέρμανση έχει πραγματοποιηθεί με διάφορους τρόπους που εξυπηρετούν την περιβαλλοντική βιωσιμότητα! Και κάπως έτσι, η Nolla, όπως ονομάστηκε η καλύβα από την αντίστοιχη φιλανδική λέξη που σημαίνει μηδέν, βρήκε την ιδανική τοποθεσία της στο νησί Vallisaari του Ελσίνκι, αποτελώντας τον απόλυτο προορισμό για διακοπές. Άλλωστε, θα μπορούσες να το “κλείσεις” μέσω Airbnb!\nΗ Nolla είναι φτιαγμένη εξολοκλήρου από ξύλο, ενώ η ενέργεια που χρειάζεται για τη λειτουργία της εξοικονομείται μέσω των φωτοβολταϊκών πάνελ που καλύπτουν την οροφή της. Ο φούρνος λειτουργεί με βιοκαύσιμο μειωμένων εκπομπών διοξειδίου του άνθρακα, ενώ οι βιολογικές τουαλέτες της τοποθεσίας είναι οικολογικές και στο χώρο παρέχεται “σταθμός” ανακύκλωσης υλικών.\nΌσο για την κατασκευή της Nolla, δεν χρειάζονται ούτε βίδες, ούτε σφυριά! Η καλύβα είναι σχεδιασμένη με τέτοιο τρόπο που να μπορεί να στηθεί, να αποσυναρμολογηθεί και να μεταφερθεί οπουδήποτε σαν να είναι παζλ! Επιπλέον, τα στηρίγματα της βάσης της είναι ειδικά φτιαγμένα, ώστε να μπορεί να τοποθετηθεί ακόμη και στο πιο ανώμαλο έδαφος!\nΦυσικά, το interior design έχει ολοκληρωθεί με τον μινιμαλισμό και τις καθαρές γραμμές να κυριαρχούν, ενώ η ποιότητα, η χρηστικότητα, η βιωσιμότητα και η αντοχή των υλικών είναι βασικός λόγος για την επιλογή τους! Επιπλέον, οι υφές προέρχονται από οικολογικά υλικά, όπως το λινό, η ψάθα και το μπαμπού και τα αξεσουάρ είναι φτιαγμένα από σουηδικό ξύλο!\nOcean Plastic Knob: Αυτά τα stylish πόμολα καταφέρνουν να καθαρίσουν τη θάλασσα από τα πλαστικά\nEco news: Πώς να πίνεις τον καφέ σου σε μια κούπα από… καφέ!\nEco News: Αυτά τα ποτήρια μίας χρήσης είναι φτιαγμένα από… κολοκύθες\nOutdoor living: Μια σειρά επίπλων που θα σε “ταξιδέψει” στον πιο εξωτικό προορισμό!


Γεμάτη εκκρεμότητες η ατζέντα του νέου ΥΠΟΙΚ — ΣΚΑΪ (www.skai.gr)\nΓεμάτη θα είναι η ατζέντα του Φ. Σαχινίδη που διαδέχτηκε στην ηγεσία του ΥΠΟΙΚ τον Ευ. Βενιζέλο. Για τις επόμενες 10 ημέρες εκκρεμούν -μεταξύ άλλων - ο καθορισμός του χρονοδιαγράμματος για τις επιστροφές φόρων, η στελέχωση της θέσης του Γ.Γ. Διοίκησης Εσόδων, η πλήρης ενεργοποίηση του θεσμού της φορολογικής διαιτησίας και η δημιουργία μητρώων δεσμεύσεων από όλα τα υπουργεία.\nΔημοσίευση: 22/03/2012 - 05:59 Τελευταία ενημέρωση: 22/03/2012 - 05:59\nΓεμάτη εκκρεμότητες η ατζέντα του νέου υπουργού οικονομικών\nΓεμάτη θα είναι η ατζέντα του Φίλιππου Σαχινίδη που διαδέχτηκε στην ηγεσία του ΥΠΟΙΚ τον Ευάγγελο Βενιζέλο. Για τις επόμενες 10 ημέρες εκκρεμούν -μεταξύ άλλων - ο καθορισμός του χρονοδιαγράμματος για τις επιστροφές φόρων, η στελέχωση της θέσης του Γ.Γ. Διοίκησης Εσόδων, η πλήρης ενεργοποίηση του θεσμού της φορολογικής διαιτησίας και η δημιουργία μητρώων δεσμεύσεων από όλα τα υπουργεία.\nΤην ίδια ώρα, σε συνεργασία με άλλους υπουργούς θα πρέπει να προωθηθούν η επαναξιολόγηση των κοινωνικών προγραμμάτων και του καθεστώτος των προαγωγών στο Δημόσιο, η παρουσίαση του συστήματος ηλεκτρονικών προμηθειών, η αναπροσαρμογή του τρόπου υπολογισμού της ατομικής σύνταξης, η αναθεώρηση του τρόπου συμμετοχής των ασφαλισμένων σε ορισμένα φάρμακα, η εφαρμογή της καθολικής συνταγογράφησης και της μηχανογράφησης στα νοσοκομεία, το άνοιγμα κλειστών επαγγελμάτων με έμφαση σε ταξί, δικηγόρους, αρχιτέκτονες και τεχνικά επαγγέλματα.\nΣτις υποχρεώσεις του νέου ΥΠΟΙΚ είναι ακόμη η προώθηση του διαλόγου για το νέο φορολογικό νομοσχέδιο που αναμένεται έως τα τέλη Ιουνίου, αλλά και η προεργασία για τον υπολογισμό των επιπλέον μέτρων που θα απαιτηθούν τη διετία 2013-2014, προκειμένου να επιτευχθούν οι δημοσιονομικοί στόχοι. Σύμφωνα με το μνημόνιο, μαζί με τα ήδη διευκρινισμένα μέτρα που προβλέπονται στο μεσοπρόθεσμο του 2011, το συνολικό ύψος των παρεμβάσεων που απαιτούνται είναι 16,3δις€. Έτσι συνολικά την 5ετία 2010-2014 η χώρα θα έχει λάβει μέτρα 65δις€.\nΤο βάρος πλέον θα πέσει στην περικοπή των δαπανών μέσω της μείωσης των ειδικών μισθολογίων και των εργαζομένων στο Δημόσιο, των αμυντικών και φαρμακευτικών δαπανών, της επανεξέτασης των κοινωνικών δαπανών και της αναδιάρθρωσης της δημόσιας διοίκησης. Περίπου 3,5δις€ αναμένονται από την καταπολέμηση της φοροδιαφυγής.\nΜε την τελευταία του απόφαση ως ΥΠΟΙΚ, ο Ευάγγελος Βενιζέλος ενέκρινε την οριζόντια μείωση των λειτουργικών δαπανών των υπουργείων κατά 15% ή 2,3δις€, όπως ορίζει ο συμπληρωματικός προϋπολογισμός. Ήδη ο κ. Σαχινίδης έχει στείλει ο οδηγίες στα υπουργεία να πληρώνουν μόνο όταν έχουν καθώς όπως αναφέρει στην επιστολή του, το γεγονός ότι ένα κονδύλι έχει γραφτεί στον προϋπολογισμό δεν σημαίνει ότι υπάρχει κιόλας.\nΟ νέος στόχος για το έλλειμμα φέτος τοποθετείται στο 6,7% (από το αρχικό 5,4%), όταν το νέο μνημόνιο προβλέπει 7,3%. Το πρωτογενές έλλειμμα τοποθετείται στο 0,2% από 1% που αναφέρει το μνημόνιο.\nΤην ίδια στιγμή μπήκαν στα δημόσια ταμεία και τα 1,65δις€ από τη συμμετοχή του ΔΝΤ στη νέα δανειακή σύμβαση που όπως και τα 5,9δις€ των Ευρωπαίων θα διατεθούν για την αποπληρωμή ομολόγων που λήγουν.\nΑποχώρηση της ΝΔ από το διάλογο για το φορολογικό\nTags: Σαχινίδης, έσοδα, υπουργείο, έλλειμμα, Βενιζέλος


Λεύκανση δοντιών: Dos’ and don’ts - Timed\nΛεύκανση δοντιών: Dos’ and don’ts\nΕάν τα δόντια σας είναι κίτρινα ή λεκιασμένα είναι πιθανό να σκέφτεστε να κλείσετε ένα ραντεβού για λεύκανση στον οδοντίατρό σας, αφού το λαμπερό χαμόγελο θεωρείται βασικό στοιχείο της ελκυστικότητας ενός ατόμου.\nΑν και η λεύκανση των δοντιών είναι μια εύκολη και ανώδυνη διαδικασία, θα πρέπει να γνωρίζετε μερικά πράγματα για να προστατέψετε την «επένδυσή» σας.\nDos’ and Don’ts πριν και μετά τη λεύκανση δοντιών\nΠριν και μετά τη θεραπεία λεύκανσης είναι σημαντικό να αποφύγετε ορισμένα τρόφιμα, ποτά και προϊόντα που μπορεί να προκαλέσουν λεκέδες στα δόντια σας. Αν λοιπόν θέλετε να διατηρήσετε το αστραφτερό σας χαμόγελο λαμπερό, φροντίστε να ακολουθήσετε αυτές τις οδηγίες:\n*Αποφύγετε να πίνετε χρωματιστά ποτά\nΜετά τη θεραπεία λεύκανσης, αποφύγετε ποτά με έντονα χρώματα όπως όλα τα:\nΑυτά τα ποτά τείνουν να λεκιάζουν τα δόντια λόγω του ζωηρού ή τεχνητού χρώματός τους. Αν νιώθετε ότι δεν μπορείτε να χάσετε τον πρωινό σας καφέ ή ένα ποτήρι κρασί στο happy hour, σκεφτείτε να πιείτε με καλαμάκι. Τα καλαμάκια βοηθούν να κρατήσετε τα υγρά μακριά από τα δόντια σας, έτσι το χαμόγελό σας θα παραμείνει πιο λευκό για περισσότερο.\n*Μην τρώτε τροφές που λεκιάζουν\nΌπως με τα ποτά, υπάρχει ένα ευρύ φάσμα τροφών που πρέπει να αποφεύγετε μετά τη λεύκανση των δοντιών σας. Τρόφιμα που είναι όξινα, λιπαρά ή/και χρωματιστά βλάπτουν το σμάλτο σας και συμβάλλουν στο λέκιασμά τους.\nΑκολουθούν ορισμένες κοινές τροφές που πρέπει να αποφεύγετε μετά τη λεύκανση των δοντιών σας μαζί με μερικά παραδείγματα από το καθένα:\nΣκούρες σάλτσες (κόκκινη σάλτσα, σάλτσα σόγιας, ξύδι βαλσάμικο κ.λπ.)\nΠολύχρωμα μπαχαρικά (κάρυ, πάπρικα, κουρκουμάς κ.λπ.)\nΕσπεριδοειδή και άλλα όξινα φρούτα (λεμόνια, πορτοκάλια, λάιμ, μάνγκο, ακτινίδια, δαμάσκηνα κ.λπ.)\nΈντονα μούρα (μύρτιλα, βατόμουρα, σμέουρα κ.λπ.)\nΠολύχρωμα λαχανικά (ντομάτες, καρότα, σπανάκι κ.λπ.)\nΓάλα και μαύρη σοκολάτα\nΚαραμέλες με φυσικό και τεχνητό χρώμα\nΈνας καλός εμπειρικός κανόνας είναι ότι αν κάτι λερώσει ένα πουκάμισο, θα λερώσει και τα δόντια σας. Αποφεύγοντας αυτές τις τροφές, μπορείτε να διασφαλίσετε ότι τα δόντια σας θα παραμείνουν λευκά για πολύ περισσότερο.\n* Κόψτε τα προϊόντα καπνού\nΕκτός από το ότι είναι επιβλαβής για τη στοματική σας υγεία γενικά, η χρήση προϊόντων καπνού είναι ένας από τους ταχύτερους τρόπους για να κιτρινίσετε ή να ξαναλεκιάσετε τα δόντια σας. Οι άνθρωποι που καπνίζουν ή μασούν καπνό θα διαπιστώσουν ότι πρέπει να λευκαίνουν συνεχώς τα δόντια τους για να διατηρήσουν ένα λαμπερό χαμόγελο, ειδικά σε σύγκριση με εκείνους που δεν χρησιμοποιούν προϊόντα καπνού. Συνιστάται να σταματήσετε το κάπνισμα ή/και το μάσημα, όχι μόνο για λόγους υγείας, αλλά για να διατηρήσετε τα δόντια σας ένα μαργαριταρένιο λευκό χρώμα.\n*Αποφύγετε τα χρωματιστά προϊόντα οδοντικής υγιεινής\nΤις ημέρες μετά τη θεραπεία λεύκανσης των δοντιών σας, θα θέλετε να αποφύγετε τα έγχρωμα προϊόντα στοματικής υγιεινής. Το μπλε, το κόκκινο, το πορτοκαλί και το μωβ χρώμα στην οδοντόκρεμα και το στοματικό διάλυμα μπορούν να δημιουργήσουν λεκέδες στα δόντια σας, πιο γρήγορα από τα προϊόντα που είναι λευκά ή ανοιχτόχρωμα.\nΜπορεί επίσης να διαπιστώσετε ότι τα δόντια σας είναι λίγο ευαίσθητα μετά τη λεύκανση. Για να ανακουφίσετε αυτό το κοινό σύμπτωμα, δοκιμάστε οδοντόκρεμα και στοματικό διάλυμα που είναι ειδικά κατασκευασμένο για ευαίσθητα δόντια. Μιλήστε με τον οδοντίατρό σας για το ποιες επιλογές είναι καλύτερες για εσάς.\nΤι να τρώτε και να πίνετε μετά τη λεύκανση των δοντιών\nΑν και υπάρχουν πολλά πράγματα που πρέπει να αποφύγετε, υπάρχουν επίσης πολλά διαφορετικά τρόφιμα και ποτά που είναι απολύτως ασφαλές να καταναλώσετε μετά τη λεύκανση των δοντιών σας.\nΜπορεί να θέλετε να δοκιμάσετε μια «λευκή δίαιτα», η οποία περιλαμβάνει τροφές λευκού χρώματος ή άχρωμες για 10-14 ημέρες μετά τη θεραπεία σας. Παρακάτω είναι μερικές τροφές και ποτά που είναι ασφαλή για τα δόντια σας μετά τη λεύκανση:\nΤροφές που μπορείτε να φάτε:\nΛευκό ψάρι (μπακαλιάρος, τιλάπια, μπακαλιάρος κ.λπ.)\nΔημητριακά χωρίς τεχνητές χρωστικές ή βαφές\nΤυρί χωρίς τεχνητές χρωστικές ή βαφές\nΠοτά που μπορείτε να πιείτε:\nΑνθρακούχο ή μεταλλικό νερό (χωρίς γεύση)\nΔιαυγή αλκοολούχα ποτά και cocktail (τζιν και τόνικ, βότκα και σόδα κλαμπ, κ.λπ.)\nΕνώ υπάρχουν αμέτρητα kit λεύκανσης δοντιών στην αγορά, ο πιο ασφαλής τρόπος να το κάνετε και να έχετε το καλύτερο δυνατό αποτέλεσμα, είναι να απευθυνθείτε στον οδοντίατρό σας. Όταν απευθύνεστε σε έναν οδοντίατρο, μπορείτε να είστε απόλυτα ασφαλείς γνωρίζοντας ότι βρίσκεστε στα χέρια ενός επαγγελματία που έχει εκπαιδευτεί να παρέχει ασφαλείς και ποιοτικές διαδικασίες λεύκανσης δοντιών. Με αυτόν τον τρόπο, θα αξιοποιήσετε στο έπακρο την επένδυσή σας στην αισθητική οδοντιατρική.\nΜπορείτε να κακομάθετε το μωρό σας;


Items filtered by date: Παρασκευή, 07 Ιανουάριος 2022\nΠως διαμορφώνεται έως τώρα η ομάδα του Πο. Συ. Λέσβου\nΠοδηλατικός Σύλλογος Λέσβου, Αγωνιστική Χρονιά 2022.\nΜια νέα χρονιά ξεκίνησε και όλα τίθενται πλέον σε νέες βάσεις. Έτσι και η αθλητική ομάδα του Ποδηλατικού Συλλόγου Λέσβου. Ενθαρρυντικές και ιδιαίτερα ελπιδοφόρες είναι οι πρώτες ειδήσεις για τη σύσταση της ομάδας του νέου έτους.\nΜας κάνουν να ανυπομονούμε από τώρα για τον πρώτο αγώνα της χρονιάς.\nΚι αρχίζουμε... (Με σειρά επιβεβαίωσης)\nΠαναγιώτης Μπιτάδος, τι να πρωτοπεί κανείς γι αυτό το παιδί που ενηλικιώθηκε πλεον και μπορεί να εγγραφεί στο Σύλλογο; Οι παγκόσμιες επιτυχίες του είναι γνωστές σε όλους και τιμά τον ποδηλατικό σύλλογο του νησιού με την εγγραφή του. Χαρά μας θα είναι να δούμε το σήμα του συλλόγου στη μπλούζα του!\nΓιώργος Ντάρας, ένας από τους πιο αφοσιωμένους αθλητές του συλλόγου μας, με καθημερινές προπονήσεις κάτω από όλες τις συνθήκες, πολλά χιλιόμετρα, μέρα ή βράδυ. Έχει ανεβάσει τη μπλούζα του συλλόγου σε κάθε βάθρο σε κάθε διοργάνωση και τιμά τα χρώματα του ΠοΣυΛε με κάθε ευκαιρία. Οι συνεχείς του συμμετοχές σε αγώνες εκτός Λέσβου, τον καθιστούν τον πιο έμπειρο αθλητή του Συλλόγου στο νησί.\nΦωτεινή Χατζηιωαννίδου, το κορίτσι της ομάδας μας, 2η χρονιά στην ομάδα, μια αθλήτρια με κορυφαία φυσική κατάσταση, μεγάλη αγάπη στο χώμα και έτοιμη να τα δώσει όλα στους αγώνες. Ανυπομονούμε να τη δούμε σε μια χρονιά γεμάτη συμμετοχές!\nΝίκος Πέππας, αν μιλάμε για προπονημένο αθλητή σε εξαιρετική φυσική κατάσταση και αυστηρό πρόγραμμα, τότε στο μυαλό μας έρχεται ο Νίκος. Ακούραστος, επίμονος και εξαιρετικά συγκεντρωμένος στο στόχο του. Πιστός στα χρώματα του συλλόγου από την πρώτη χρονιά δημιουργίας της ομάδας. Έχει κάνει γνωστή την ομάδα μας σε όλους του αγώνες εντός Λέσβου ενώ έχει καταγράψει αξιοσημείωτες εμφανίσεις και εκτός νησιού.\nΠαναγιώτης Γιαννούλης, το δυνατό χαρτί του Συλλόγου στα... δύσκολα χώματα. Κορυφαίος αθλητής Enduro MTB στην Ελλάδα, αλλά και πολύ καλά και σωστά προπονημένος για κάθε είδους αγώνα. Πάντα πρωταγωνιστής σε όποιον αγώνα και να τρέξει, εντός ή εκτός νησιού. Οι μηχανικές του γνώσεις καθιστούν κάθε του συμμετοχή ένα εξαιρετικά τέλεια και σωστά προετοιμασμένο σύνολο, πανέτοιμο για κάθε απαιτητική διοργάνωση.\nΜπάμπης Μπουντάκης, ο βετεράνος που αφήνει εύκολα πίσω του αθλητές μικρότερων κατηγοριών. Αφοσιωμένος σε ακριβές πρόγραμμα προπόνησης, αποδίδει κάτω από όλες τις συνθήκες σε κάθε είδος αγώνα ποδηλασίας. Συμμετέχει σε αγώνες δρόμου και βουνού. Εξαιρετικά έμπειρος, αγωνίζεται με γνώμονα την τακτική και τις αστείρευτες δυνάμεις του. Χρόνια αποτελεί τον κύριο εκπρόσωπο του Συλλόγου, σε όλους τους αγώνες του Πανελληνίου. Ανεβάζει στα σίγουρα τη μπλούζα του συλλόγου στο ψηλότερο σκαλί σε ότι αγώνα και να τρέξει.\nΑστέριος Νιδήμος, το μεγάλο αστέρι του Συλλόγου στο δρόμο. Δεν υπάρχει αγώνας που να μην ανέβει έστω σε κάποιο σκαλί του βάθρου. Τέλεια προπονημένος, διαβασμένος, μεθοδικός, έμπειρος αθλητής με αυτοσυγκέντρωση. Οι πρωτιές του στους διασυλλογικούς που συμμετέχει εκτός Λέσβου τιμούν ιδιαίτερα ολόκληρο το νησί.\nΝίκος Τελωνιάτης ο πιο νέος πολλά υποσχόμενος για το μέλλον αθλητής του Συλλόγου που παρά το μικρό της ηλικίας του κουβαλά στις πλάτες του εμπειρία, γνώση και προϋπηρεσία ακόμα και από τον Παναθηναϊκό.\nΟ Γιάννης Γιαννόγλου είναι η πιο πρόσφατη ενημέρωση συμμετοχής. Καινούρια εμφάνιση και στα χώματα και στη σύνθεση της ομάδας. Από τα λίγα που έχουμε δει μέχρι σήμερα, βλέπουμε έναν αθλητή που είναι φτιαγμένος μόνο για το πρώτο σκαλί του βάθρου. Ανυπομονούμε να μας εκπροσωπήσει σε αγώνα. Ανυπομονούμε να τον δούμε να τρέχει με τα χρώματα του Συλλόγου. Είμαστε σίγουροι ότι θα κάνει τη σημαία του ΠοΣυΛε να κυματίσει ένδοξα σε όποιον αγώνα κι αν συμμετέχει.\nΗ σύνθεση της ομάδας έστω και μέχρι τώρα κρίνεται ιδιαίτερα εκρηκτική ενώ περιμένουμε τις επόμενες μέρες κι άλλες επιβεβαιώσεις. Είναι βέβαιο ότι με τέτοιες εγγραφές η ομάδα να ξεχωρίσει αγωνιστικά σε πολλούς αγώνες μέσα στο 2022.\nΕίναι πραγματικά τιμή μας η κάθε μια από τις παραπάνω εγγραφές στο μικρό σύλλογο της Λέσβου. Αισθανόμαστε περήφανοι που αθλητές και προσωπικότητες όπως οι παραπάνω στηρίζονται στο σύλλογό μας για την αθλητική τους αναγνώριση ενώ ταυτόχρονα τιμάνε και το νησί τους, που κι αυτοί με τη σειρά τους θα κάνουν γνωστό σ' όλη την Ελλάδα ή ακόμα και παραέξω! Εμείς από το ΔΣ του ΠοΣυΛε, ευχόμαστε Καλή Χρονιά στους αθλητές της ομάδας μας, καλές επιτυχίες και υποσχόμαστε να σταθούμε αντάξια στο πλευρό τους στην κάθε μάχη που είναι να δώσουν αγωνιστικά μέσα στο νέο έτος.\nΟι εγγραφές συνεχίζονται...\nΑλυφαντά – Μόρια\nΈνθρονο - Αγιάσος - Αγ. Ανάργυροι\nBrevet 2012 Λέσβου


Η Σέλτικ δεν ξέχασε τον Σαμαρά\nΌπως κάθε χρόνο τέτοια μέρα, η Σέλτικ ευχήθηκε στον Γιώργο Σαμαρά για τα γενέθλιά του.\nΟ νυν αντιπρόεδρος της ΠΑΕ ΟΦΗ και παλιός ποδοσφαιριστής των «Καθολικών» κλείνει τα 35 (21 Φεβρουαρίου 1985) και η σκωτσέζικη ομάδα του ευχήθηκε χρόνια πολλά μέσω των social media.\nΟ Γιώργος Σαμαράς γεννήθηκε στο Ηράκλειο της Κρήτης στις 21 Φεβρουαρίου του 1985. Από τα 9 του μπήκε στις ακαδημίες του ΟΦΗ, αλλά στα 15 αναχώρησε για την Ολλανδία και την Χέρενφεεν. Στα 17 έγινε μέλος της πρώτης ομάδας και στα επόμενα 3,5 χρόνια πέτυχε 25 γκολ. Αυτό είχε σαν αποτέλεσμα να τραβήξει τα μάτια αρκετών ομάδων. Η Μάντσεστερ Σίτι ξόδεψε 6 εκατομμύρια λίρες και τον έκανε δικό της.\nΣτο Μάντσεστερ έκατσε δυο χρόνια και σκόραρε οκτώ φορές με την γαλάζια φανέλα. Όμως το 2008, ο Σαμαράς δόθηκε δανεικός στην σκωτσέζικη Σέλτικ. Πέτυχε 5 γκολ σε 16 παιχνίδια και η Σέλτικ τον έκανε δικό της. Έμεινε 6 χρόνια και ήταν μακράν τα πιο παραγωγικά στην καριέρα του.\nΣτα 33 του κι αφού πρώτα έπαιξε στη Σαουδική Αραβία, στις ΗΠΑ, στην Ισπανία και στην Τουρκία, «κρέμασε» τα παπούτσια του και ανέλαβε διοικητικά καθήκοντα στη μεγάλη του αγάπη τον ΟΦΗ όντας εκ των βασικών πρωταγωνιστών του νέου πρότζεκτ που έφερε τον Μιχάλη Μπούση στην ΠΑΕ.\n🎂 Happy 35th birthday, Georgios Samaras! 💛🍀 pic.twitter.com/5N3YuG4fwZ